Rekonstrukcija KAMENOG MOSTA nakon 20 godina - iKragujevac\nRekonstrukcija KAMENOG MOSTA nakon 20 godina\nSanacija Kamenog mosta počela je 30. septembra i po planovima izvođača radova, trajaće do 13. decembra.\nPrema rečima šefa gradilišta Zlatka Kantića, svi radovi teku po planu, a ukoliko dođe do pogoršanja vremena, radnici neće obustaviti rekostrukciju, već će obavljati radove ispod konstrukcije mosta.\nZbog obimnih radova, saobraćaj, ukljuljčujući javni gradski i prigradski prevoz, preusmereni su na alternativne putne pravce, koji su preopterećeni vozilima, pa se stvaraju velike gužve, ali i nervoza kod vozača.\nKameni most preko Lepenice postoji još od 1923. godine. Reč je o objektu infrastrukture od posebnog značaja koji je pod zaštitom Zavoda za zaštitu spomenika kulture.\nPoslednje uređenje ovog mosta, rađeno je pre više od 20 godina i do danas nije bilo nikakve rekonstrukcije.\nKolovozne ploče koje su bile u lošem stanju biće zamenjene, kao i kompletne pešačke staze, ispod kojih gotovo da nije postojala kamena greda koja drži čitavu stazu, a kojom prolaze pešaci.\nOvom rekonstrukcijom, biće obezbeđeni trajna stabilnost kao i funkcionalnost mosta, ali i sigurnost vozača i pešaka.\nAutobusi javnog gradskog i prigradskog prevoza putnika, na linijama sa oznakom: 2, 3, 13, 14, 17, 26, 601 upućuju se iz ulice Lepenički bulevar, u ulicu Vojislava Kalanovića, zatim u ulicu Dragoslava Srejovića i dalje registorvanom trasom.\nI redovni saobraćaj za putnička vozila je izmenjen, pa se sva vozila preusmeravaju na Kosovsku ulicu, ili preko mosta ka autobuskoj stanici. To dovodi do velikih gužvi u saobraćaju, ali i nervoze vozača.\nKompletna rekonstrukcija procenjena je na 15,8 miliona dinara, dok je iz Fonda za lokal obezbeđeno 10 miliona dinara. Prema planovima, radovi na sanaciji mosta trajaće do 13. decebra.


Karaoke takmičenje "Cityvizija" u Delta City-ju - WANNABE MAGAZINE\nKaraoke takmičenje “Cityvizija” u Delta City-ju\nUkoliko volite da pevate i želite da “ukrstite mikrofone” sa drugim takmičarima, ne propustite priliku da se prijavite na tradicionalno karaoke takmičenje “Cityvizija” koje će biti organizovano 15. aprila, u 19 sati, u atrijumu Delta City-ja.\nNastupe takmičara ocenjivaće Sanja Vučić, ovogodišnja predstavnica Srbije na Evroviziji, Ivana Peters, kompozitorka i tekstopisac pesme sa kojom će se Sanja predstaviti u Stokholmu, kao i Daniel Kajmakoski, prošlogodišnji predstavnik Makedonije na Evroviziji.\nZainteresovani učesnici mogu da se prijave preko sajta www.evropesma.org ili na Info pultu Delta City-ja. Pravo učešća imaju takmičari stariji od 16 godina, a prilikom prijavljivanja učesnici odmah biraju i omiljenu evrovizijsku pesmu kojom će se predstaviti žiriju i publici.\nPožurite sa prijavljivanjem jer samo prvih 15 takmičara imaće priliku da se predstavi na takmičenju u Delta City-ju. Naravno, najbolje očekuju i vredne nagrade!


MAJA GOJKOVIĆ OBIŠLA ŠABAČKU ZORKA KERAMIKU: Investicija vredna 15 miliona evra | Ekspres.net\nPredsednica Narodne skupštine Republike Srbije Maja Gojković obišla je danas fabriku keramičkih pločica „Zorka-Keramika“ u Šapcu, povodom najavljene investicije od 15.000.000 evra i otvaranju novih radnih mesta.\nFarbrika „Zorka-Keramika“ danas je najveći proizvođač keramičkih pločica u Republici Srbiji sa proizvodnjom od 4.200.000 metara kvadratnih na godišnjem nivou.\nPredsednica Narodne skupštine Maja Gojković je naglasila da je „Zorka Keramika“ dobar primer moderne kompanije koja ide u korak sa trendovima, spremna da primenjuje nove tehnologije, kao i da kompanija ima veliki značaj za Srbiju, jer je najveći proizvođač keramike koja je našla tržište i izvan granica naše zemlje i ne samo u regionu, već i na veoma zahtevnim i konkurentnim tržištima EU.\n- Namera ove kompanije, koja sada proširuje svoju prozivodnju i kapacitete, što će svakako dovesti i do otvaranja novih radnih mesta, pokazuje da je Srbija danas dobro i sigurno mesto za ulaganja – istakla je Gojković.\nGojković je napomenula da je Srbija ove godine uvećela direktne strane investicije i to za više od 10 odsto u odnosu na prošlu godinu, a činjenica da investitori koji već rade u Srbiji žele da prošire poslovanje, najbolji je pokazatelj da su reforme i zakoni koje je Skupština donosila unapredili poslovni ambijent i istakla da će to ostati i dalje glavni zadatak države.\n- Skupština Srbije je usvojila budžet za 2019. godinu kojim je, između ostalog, planiran rekordan rast kapitalnih investicija, što će omogućiti dalji razvoj zemlje. Stvorili smouslove da Srbija danas ima ekonomski rast od 4,5 odsto - podsetila je Gojković.\nFarbrika „Zorka – Keramika“ će u narednom periodu proširiti svoj proizvodni kapacitet i otvoriti nova radna mesta.\n- „Zorka - Keramika“ je najveća fabrika keramičkih pločica u Srbiji i jedina fabrika u zemlji koja ima tehnologiju rektifikacije pločica. Takođe, proizvodimo kvalitet „gres - porcellanato“, koji podrazumeva poseban način obrade i proizvodnje keramičke pločice. U poslednje dve godine proizvodimo premijum brend „Tilezza“ najsavremenijeg dizajna i formata, za koji postoji velika potražnja na tržištu, posebno za stambene projekte u Srbiji, ali i za izvoz. Zbog toga je doneta odluka da se izgrade novi proizvodni kapaciteti. Investicija od 15 miliona evra omogućiće povećanje proizvodnje od 3.000.000 metara kvadratnih, ali i novih 100 radnih mesta - kaže Markus Bogdanović, jedan od vlasnika fabrike „Zorka – Keramika“.\nFabriku keramičkih pločica „Zorka-Keramika“ u Šabcu i fabriku opekarskih proizvoda „Zorka-Opeka“ u Koceljevi, kupio je 2004. godine Austrijski konzorcium u okviru privatizacije industrijskog kompleksa Zorka Šabac. Fabrika keramičkih pločica danas zapošljava 300, a fabrika opeke 60 zaposlenih.\nČak 50 odsto proizvoda plasira se na inostrano tržište, prvenstveno u Mađarsku, Slovačku, Hrvatsku, Makedoniju, Bosnu i Hercegovinu, Crnu Goru i Italiju.\nVlasnik fabrike je konzorcium Austrijskih biznismena, koji se generacijama unazad bave proizvodnjom građevinskih materijala.\nšabac Maja Gojković poseta investicija Zorka Keramika


Socijalni/a radnik/ica - BOŠ Karijera\nSocijalni radnik/ca je profesionalac koji pomaže ljudima u prevazilaženju različitih životnih problema i izazova. Radi sa decom, porodicama, starima, siromašnima, pripadnicima marginalizovanih i ugroženih grupa itd. Radni zadaci uključuju savatodavni rad, zastupanje radi ostvarivanja interesa, povezivanje sa akterima iz lokalne zajednice koji mogu pomoći pri rešavanju problema, terenski rad itd.\nCentar za socijalni rad, nevladina organizacija, Ministarstvo za rad i socijalna pitanja, domovi za decu bez roditeljskog staranja, Zdravstvene institucije, Savetovališta za brak i porodicu, Nevladine organizacije\n•\tOdrađen pripravnički staž i položen ispit za licencu u socijalnoj zaštiti (ukoliko osoba nakon završenih osnovnih akademskih studija želi da radi u ustanovama socijalne zaštite);\n•\tPoželjno je da socijalni radnik/ca kontinuirano pohađa različita stručna predavanja, seminare, treninge i slične edukacije koje će doprineti razvoju ličnih kapaciteta profesionalnog radnika.\n•\tZavršene osnovne akademske studije i određena praksa u okviru studijskog programa;\n•\tOdrađen pripravnički staž i položen ispit za licencu u socijalnoj zaštiti ( za rad u ustanovama socijalne zaštite);\n•\tPohađanje specijalizovanih edukacija, treninga, seminara itd.\n•\tVelika mogućnost zaposlenja\n•\tMogućnost stalnog profesionalnog usavršavanja\n•\tIzazovan i dinamičan posao\n•\tStalnan ličan rast i razvoj\n•\tMogućnost da pomažeš drugima\n•\tMogućnost da budeš kreator promena\n•\tNegativan stav i predrasude javnog mnjenja o socijalnim radnicima/cama.\n•\tOdluka doneta bez primene naučnog i stručnog znanja socjialnog radnika/ce može doprineti stvaranju dugoročnih negativnih posledica za korisnike.\nPored Centara za socijalni rad socijalni radnici mogu raditi i u domovima za nezbrinutu decu, Ministarstvu za rad i socijalna pitanja, nekim školama (najavljuje se uvođenje regulative koja obavezuje svaku školu da zaposli socijalnog radnika) i u NVO koje se bave socijalnim problemima.


Prokuplje dobilo saglasnost Ministarstva na predloženi Godišnji program korišćenja državnog poljoprivrednog zemljišta za ovu godinu - Grad Prokuplje\nTribina o nasilju nad ženamaRukometašice do boda u derbijuNe staje se sa infrastrukturnim radovima u gradu Prokuplju i okolnim selimaOdržana javna tribina o nacrtu Odluke o budžetu za 2020. godinuPostavljanjem novogodišnje jelke počelo ukrašavanje ProkupljaPrezentacija i diskusija o formiranju porodiceJavno-komunalno preduzeće „Hameum“ spremno dočekuje prvi snegIstorijski uspeh šahistkinjaIzložba “Fosili iz Gornje Prebreze“ u Narodnom muzeju TopliceKošarka na prvom mestu\nProkupačka Biblioteka obeležava Dan ustanove\nProkuplje u nedelju obeležava dve decenije od NATO bombardovanja\nProkuplje dobilo saglasnost Ministarstva na predloženi Godišnji program korišćenja državnog poljoprivrednog zemljišta za ovu godinu\nNa 12. vanrednoj sednici Gradskog veća Prokuplja, razmatran je predlog Godišnjeg programa zaštite, uređenja i korišćenja poljoprivrednog zemljišta u državnoj svojini za 2019. godinu.\nRukovodilac Odeljenja za poljoprivredu, Srđan Stamenković je istakao da je Grad Prokuplje jedan od prvih u Srbiji dobio saglasnost Ministarstva na predloženi Godišnji program korišćenja državnog poljoprivrednog zemljišta za 2019. godinu.\n-Ukupna površina poljoprivrednog zemljišta u državnoj svojini na teritoriji grada Prokuplja iznosi 6.889 hektara. Ove godine, za nadmetanje je izdvojeno 736 hektara, u zakup 383, dok je 87 hektara dato ustanovama i školama na besplatno korišćenje. Za opremanje protivgradnih stanica izdvojeno je 200.000 dinara, a devet miliona za atarske puteve, istakao je Stamenković.\nGradsko veće podržalo je i nacrt Odluke o formiranju budžetskog fonda za razvoj poljoprivrede grada Prokuplja, tako da će poljoprivredni proizvođači i ove godine moći da apliciraju za podsticajna sredstva koja ukupno iznose 20 miliona dinara.\nKako ističe zamenik gradonačelnika Prokuplja, Miroljub Paunović, ove godine budžetski fond za unapređenje poljoprivrede je veći od prethodnih, što će doprineti jačanju konkurentnosti poljoprivrednih proizvođača na teritoriji našeg grada.\nU nastavku sednice, usvojen je Izveštaj opravdanosti budžetskih sredstava dodeljenih sportskim organizacijama u 2018. godini. Većnici su takođe upoznati sa Izveštajem interne revizije kontrole programa i ugovora po kojima su dodeljena sredstva sportskim organizacijama i klubovima na teritoriji grada Prokuplja u 2018. godini.\nNa današnjoj sednici, razmatran je predlog Javnog konkursa za finansiranje i sufinansiranje programa ili projekata koji su od javnog interesa u oblasti socijalne zaštite.\nVećnici su podržali i Zaključak o davanju u zakup poslovnog prostora površine 54 metra kvadratna Narodnoj biblioteci „Rade Drainac“, u svrhu otvaranja Spomen-sobe Draincu. Radi se o prostorijama u zgradi nekadašnjeg Zanatskog doma u Ulici Ratka Pavlovića, a kako ističe većnica za kulturu, Milica Erić, ovaj zahtev je potpuno opravdan jer Narodna biblioteka nema mogućnosti da u sadašnjim prostorijama realizuje ovu ideju i da je ponuđena lokacija sasvim pogodna za tu namenu.\nIz tekuće budžetske rezerve, izdvojena su sredstva u iznosu od 180.000 dinara u svrhu donacije za štampanje monografije Treće brigade kopnene vojske. Gradonačelnik Prokuplja, Aleksandar Simonović je istakao da Grad Prokuplje već dugi niz godina ostvaruje veoma dobru saradnju sa Vojskom Srbije i da bi ova donacija bila izraz zahvalnosti za svesrdnu pomoć Vojske u izgradnji Spomen-parka „Gvozdenom puku“, ali i za svaku drugu podršku koju nam je pružala.\nGrad Prokuplje biće domaćin 23. Smotre učeničkih zadruga Srbije, koja će se održati u Osnovnoj školi „Ratko Pavlović Ćićko. Većnici su podržali zahtev Saveza učeničkih zadruga Srbije za odobravanje sredstava za finansiranje ove manifestacije. Kako ističe većnica Maja Ranđelović, razvoj zadrugarstva i preduzetništva je jedan od strateških ciljeva lokalnih samouprava, a ova manifestacija je prilika da se prezentuje grad i sve ono što mladi u njemu rade i unapređuju.\nGradsko veće razmatralo je nacrt Operativnog plana odbrane od poplava na teritoriji grada Prokuplja za 2019. godinu, kojim su sagledana sva potencijalna kritična mesta na vodama drugog reda. Tom prilikom je rečeno da su prethodnih godina znatna sredstva uložena u preventivne mere zaštite od poplava, kao i da su mnogi vodotokovi trajno rešeni, u cilju zaštite zdravlja i imovine građana Prokuplja.\nRukometašice do boda u derbiju


IVANIĆ: Republika Srpska ozboljno shvate Izetbegovićeve pretnje ratom | Vesti Dana\nPretnje ratom koje šalje predsedavajući Predsedništva BiH Bakir Izetbegović više nisu slučajne, već svesna namera i svesno provociranje druge strane i na to se mora naći ozbiljan odgovor, izjavio je Srni član Predsedništva BiH iz Republike Srpske Mladen Ivanić.\nMladen Ivanić (Foto: Screenshot)\n„Republika Srpska mora vrlo ozbiljno razmotriti pretnje koje joj Izetbegović upućuje i tu aktivnost treba pokrenuti na dve strane. Jedna je da se, u skladu sa međunarodnim dogovorom, izvrši stroga kontrola proizvodnje i raspolaganja naoružanjem“, istakao je on.\n„Potrudićemo se da te mehanizme u nekom smislu i angažujemo i to je ono što ću tražiti od predstavnika međunarodnih institucija. Imam nameru da vrlo brzo pozovem ključne predstavnike zemalja članica PIC-a (Peace Implementation Council) na razgovor ovim povodom, jer ovo više nije slučajno“, najavio je član Predsedništva BiH iz Republike Srpske.\nS druge strane, kaže Ivanić, ovo potpuno opravdava sve ono što je činjeno u Republici Srpskoj kada je reč o nabavkama opreme za MUP Republike Srpske.\n„Ali, generalno mislim da ovde odgovor mora biti još ozbiljniji i snažniji, jer zaista nije slučajno, nego svesno i namerno provociranje što mora imati svoj kako politički, tako i svaki drugi odgovor“, istakao je on.\nNa pitanje šta je cilj tih svesnih provokacija, Ivanić je rekao da je manje ozbiljan cilj dodvoravanje sopstvenoj javnosti za prethodne izbore.\n„Druga, koja je puno ozbiljnija, jeste činjenica da su to najratobornije izjave koje smo zadnjih dana i meseci imali priliku da čujemo i one pokazuju negde duboko da umesto da se razmišlja o ekonomiji, o razvoju, o smirivanju, Izetbegović priziva novi rat“, upozorio je Ivanić.\nOn je ocenio da to nije nimalo dobro i najavio da će pozvati Izetbegovića da prestane sa tom vrstom retorike i da se okrene onom što ljudima u BiH treba, a to su mir, razvoj, bolji život i stabilnost, a ne rat.\nIzetbegović je juče ponovo zapretio ratom i rekao da su zločini koje su počinili pripadnici bivše Armije BiH „sporadični incidenti“.\n„Napravićemo mi i pokretnu haubicu i već je radimo, transporter pokretni, pušku smo napravili i napravićemo onu dobru taktičku 12.7, višecevne bacače svih mogućih kalibara i svu moguću municiju za to, a i dronove. Pa ćemo biti kao onaj mali čovek koji nije krupan, ali je ljut i dobro naoružan i nek svako dobro razmisli da li će ga iz čista mira dirati“, rekao je Izetbegović.\nIzetbegović, koji je predsednik SDA, naglasio je da „Bošnjaci više nikad ne smeju da budu slabi“.


RTCG - Radio Televizija Crne Gore - Nacionalni javni servis :: Politika :: Tužioci i sudije da štite pravni poredak CG\n04. 10. 2019. 16:02 >> 19:05 1\nPAŽIN U TIRANI\n"Opravdano je očekivanje građana da tužioci i sudije treba beskompromisno da štite pravni poredak Crne Gore i to je jedini put ka izgradnji povjerenja u sudsku i tužilačku organizaciju", saopštio je Pažin.\n"Ukoliko odgovornost pravosuđa ne bude značajno osnažena, zabrinutost građana za ukupan uspjeh reformi će opravdano rasti. S toga, pravosuđe je dužno da blagovremeno i efikasno pruži odgovore na takve izazove," saopštio je Pažin na konferenciji ministara pravde Zapadnog Balkana danas u Tirani.\nPažin je naglasio da visok stepen nezavisnosti, koju u sistemu vlasti u Crnoj Gori uživa pravosuđe, sa sobom nosi i posebnu vrstu odgovornosti za nepristrasno i nezavisno djelovanje svakog tužioca i sudije pojedinačno.\n"Samo na taj način može se graditi povjerenje u pravosudni sistem", rekao je on.\nPodsjetio je da je realizacijom prethodne strategije reforme pravosuđa, kroz usvajanje amandmana na Ustav i unapređenje zakonodavstva, značajno ojačana nezavisnost crnogorskog pravosuđa.\nPažin je apostrofirao da nastavak reforme pravosuđa ostaje prioritet Crne Gore u procesu evropskih integracija, što je Vlada potvrdila i usvajanjem Strategije za naredni trogodišnji period.\nNa drugom, ekspertskom panelu, posvećenom dizajniranju, sprovođenju i praćenju pravosudne reforme u Regionu govorio je Nikola B. Šaranović, generalni direktor Direktorata za međunarodnu saradnju u Ministarstvu pravde.\nOn je podsjetio da je Savjet EU u zaključcima o proširenju i stabilizaciji i asocijaciji konstatovao da je u Crnoj Gori institucionalni okvir potpun i da je pravni okvir dobrim dijelom uspostavljen, a da je od ključnog značaja da čitav sistem vladavine prava donese opipljive i održive rezultate.


Privatnici u Kuršumliji pružili podršku radnicima – Nadlanu.com\nPrivatnici u Kuršumliji pružili podršku radnicima\nKURŠUMLIJA, 18. januara 2009 (Beta) - Zaposleni u privatnim preduzećima u Kuršumliji obustavili su u ponedeljak rad u znak podrške bivšim radnicima kombinata "Kopaonik" i konfekcije "7. jul" koji osam dana blokiraju magistralni put Niš-Priština.\nBivši radnici drvnog kombinata "Kopaonik" i konfekcije "7. jul" zahtevaju povezivanje radnog staža, isplatu zaostalih plata i da Vlada Srbije obezbedi novac za pokretanje proizvodnje u pogonima drvnog kombinata "Kopaonik".\nPrivatni preduzetnici, čije su prodavnice u centru grada, potvrdili su da će njihove radnje biti zatvorene, dok pojedine nisu ni otvarane. U turističkom preduzeću "Planinka" agenciji Beta je rečeno da će se pridružiti protestima, a protestu su se pridružili i taksisti i privatni prevoznici.\nZamenik predsednika opstine Kuršumlija Dejan Milošević kazao je da će i ta institucija podrzati okupljene na magistralnom putu Niš-Priština.


Atlantski savet Srbije želi da obavesti javnost o usvajanju IPAP-a na savetu NATO 15og Januara. Individualni Partnerski Akcioni Plan je najviši vid saradnje sa NATO, a da niste članica, o čemu je već pisao Atlantski savet Srbije. Ovo je korak u pravom smeru i nadamo se da će Republika Srbija nastaviti odličnu saradnju sa Alijansom. Izjavu Generalnog Sekretara NATO-a Jensa Stoltenberga povodom usvajanja IPAP-a prenosimo u celosti: “Pozdravljam prihvatanje Individualnog Partnerskog Akcionog Plana između NATO i Republike Srbije. Ovaj važan korak će nam dozvoliti da dodatno ojačamo dialog, razumevanje i saradnju između nas.\nRepublika Srbija je cenjeni član NATO programa Partnerstva za Mir od 2006-te godine. NATO u potpunosti poštujem politiku vojne neutralnosti Republike Srbije, pošto veoma blisko sarađujemo sa mnogo zemalja po tom osnovu.\nSporazum koji je prihvaćen 15og Januara će nam dozvoliti da poboljšamo saradnju na teme od zajedničkog interesa na obostrano zadovoljstvo. Na primer, zajednički rad na promovisanju stabilnosti i bezbednosti, sa fokusom na bezbednosne izazove sa kojima se danas susrećemo i kroz stručnost NATO u pospešivanju reformi bezbednosnog i odbrambenog sektora”


Redovne programske aktivnosti Saveza za CDP Srbije - Savez za cerebralnu i dečiju paralizu Srbije\nRedovne aktivnosti CDP 2018\nStručna služba Saveza za CDP Srbije je od početka godine posetila različite organizacije- članice Saveza širom Srbije u cilju upoznavanja sa izazovima, teškoćama i uspesima ovih organizacija, njihovih predstavnika i članova; obezbeđenja podrške kako bi ove organizacije unapredile svoj rad i pružale što obuhvatniju podšku svom članstvu. Takođe, realizovane su i tematske tribine pod nazivom "Lišenje poslovne sposobnosti, produženje roditeljskog prava- pravni i praktični osvrt". Na tribinama su svi zainteresovani imali priliku da čuju izlaganja predavača, ali i mogućnost da postavljaju pitanja, iznesu primere i nedoumice i aktivno diskutuju. Možemo reći da ova tema izaziva veliku pažnju jer je inače, među licima lica koja su lišena poslovne sposobnosti ili im je produženo roditeljsko pravo, najveći broj osoba sa invaliditetom.\nUčesnicima je podeljena i brošura koja se bavi ovim pitanjima, a koja je osmišljena i štampana u okviru redovnih programskih aktivnosti Saveza za CDP Srbije, koja predstavlja kratak i jednostavan vodič koji daje odgovore na glavna pitanja u vezi sa pojmovima i procedurama, a koji se odnose na produženje roditeljskog prava i lišenje poslovne sposobnosti.\nU realizaciju programskih aktivnosti Saveza za CDP Srbije u prethodnom periodu: susrete, tribine, sastanke su aktivno uključena naša društva- organizacije iz sledećih gradova: Novi Sad, Zrenjanin, Pančevo, Požarevac, Smederevo, Beograd, Kraljevo, Doljevac, Požega, Prokuplje, Jagodina, Zaječar, Svilajnac. Važno je napomenuti da je jedan od bitnih aspekata i uključivanje tj. prisustvo predstavnika lokalnih samouprava na tematskim susretima i pohvalno je da je takav vid saradnje ostvaren u većem broju navedenih gradova.


Koalicija Crno na bijelo sa performansa Vladu poslala u cijev - Crno na Bijelo\nKoalicija Crno na bijelo sa performansa Vladu poslala u cijev\nKoalicija Crno na bijelo danas je napravila performans ispred zgrade Vlade Crne Gore u Podgorici.\nPerformansom su, kako su kazali, željeli da pošalju poruku javnosti da bi glas za platformu Crno na bijelo na izborima, značio glas protiv izgradnje minihidroeletrana i protiv stavljanja rijeka u cijevi.\nOni su, simbolično, ispred zgrade Vlade postavili cijevi u koje su spuštali fotografije najznačajnijih crnogorskih zvaničnika.\nKandidat za poslanika sa liste koalcije Crno na bijelo Luka Rakčević je tim povodom saopštio da bi glas za Crno na bijelo značio glas protiv izgradnje minihidroelektrana. ,,Okupili smo se ovdje, ispred zgrade Vlade Crne Gore, jedne od najzarobljenijih naših institucija, koja godinama radi na štetu građana i svih državnih resursa. Želimo da pošaljemo jasnu poruku da bi glasom za koaliciju Crno na bijelo, građani glasali protiv gradnje minihidroelektrana, protiv uništavanja naših rijeka, koje su jedan od naših najvećih bogatstava. Protiv smo betoniranja korita rijeka i uništavanja ekosistema, a prvi naš cilj, ukoliko pobijedimo na izborima, je da raskinemo sve koncesione ugovore o izgradnji mHE“, kazao je Rakčević.\nKako je istakao, nacionalni interes Crne Gore nije da tajkuni DPS-a ubiraju profit, dok građani ispaštaju. ,,Očuvanje ekosistema jeste. Kao što smo se u Podgorici izborili, izborićemo se i za cijelu Crnu Goru. Ukoliko im dozvolimo, oni će nastaviti da uništavaju sve što posjedujemo“, saopštio je Rakčević.\nKandidatkinja za poslanicu koalicije Crno na bijelo Ljiljana Jokić podsjetila je da je ta koalicija predstavila Deklaraciju o trajnoj zabrani gradnja mHe na crnogorskim rijekama i vodotocima, koju je potpisalo preko hiljadu građana Crne Gore. ,,Uviđamo da postoje brojni problemi, a izgradnja minihidroelektrana na crnogorskim rijekama samo je jedan od njih.To je sve samo nije zelena politika”, zaključila je Jokić.


Članci poređani po datumu: četvrtak, 19 jul 2018\nčetvrtak, 19 jul 2018 12:12\nPrezentacija projekta "Lokalno nasleđe za aktivni turizam u Banatu"\nKulturni centar Vršac, uz podršku Generalnog konzulata Rumunije u Vršcu, organizovaće u petak 20.jula , s početkom u 10 sati, prezentaciju projekta prekogranične saradnje "Lokalno nasleđe za aktivni turizam u Banatu".\nčetvrtak, 19 jul 2018 11:02\nOdgajivačnica "del Cuore Grande" Vrščanina Miće Joksića sjajna u Sarajevu\nOdgajivačnica "del Cuore Grande" Vrščanina Miće Joksića učestvovala je prošlog vikenda je na tri velika takmičenja u Sarajevu, i ostvarila odlične rezultate.\nčetvrtak, 19 jul 2018 10:01\nčetvrtak, 19 jul 2018 09:49\nDržava pomaže mlade poljoprivrednike u ruralnim područjima\nMinistarstva poljoprivrede, šumarstva i vodoprivrede raspisalo je Konkurs za podnošenje prijava za ostvarivanje podsticaja za podršku programima koji se odnose na diversifikaciju dohotka i unapređenje kvaliteta života u ruralnim područjima kroz podršku mladim poljoprivrednicima.\nčetvrtak, 19 jul 2018 08:39\nPoljoprivredna škola "Vršac" učesnica IPA projekta Mađarska - Srbija\nPoljoprivredna škola "Vršac" izabrana je da sa poljoprivrednim školama iz Futoga i Rume bude deo ovog projekta pod nazivom "Inovacija poljoprivrede za obezbeđivanje rasta i zapošljavanja u prekograničnom regionu - Agrinno".\nčetvrtak, 19 jul 2018 08:07\nčetvrtak, 19 jul 2018 07:57\nForest Cinema: Film "Nož u vodi" na Vršačkom bregu\nKlub ekstremnih sportova "Izazov" iz Vršca, u okviru programa Forest Cinema, u subotu 21. jula, sa početkom od 21 sat, organizuje projekciju filma "Knife in the Water" (Nož u vodi).\nčetvrtak, 19 jul 2018 07:55\nHumanitarno veče za Vrščanina Andriju Rašajskog\nDom Omladine Vršac, u saradnji sa Udruženjem za poboljšanje položaja mladih "Iz Principa" i Realnom ekipom, organizuje promociju albuma i humanitarno veče.


Beogradska berza: U petak zabeležen fantastičan promet | Gde Investirati\nBeogradska berza: U petak zabeležen fantastičan promet\nNa Beogradskoj berzi je u petak zabeležen fantastičan ukupan promet u iznosu od 1,29 milijardi dinara (11 miliona evra), čemu je, uz državne obveznice, snažan doprinos dalo trgovanje na MTP tržištu.\nUbedljivo najtrgovanija akcija je bila Naftna industrija Srbije sa prometom od 6,3 miliona dinara, uz rast cene od 1,1 odsto na 724 dinara.\nAkcije Aerodroma “Nikola Tesla” takođe su se opravile za četvrtinu procenta i zaključene su na nivou od 1.623 dinara, a isprometovane su za 3,5 miliona dinara.\nBečejski Sojaprotein bio je dobitnik dana s rastom cene od 3,6 posto na 290 dinara, uz realizaciju od 0,2 miliona dinara, dok se Jedinstvo iz Sevojna zadržalo na cenovnom nivou od 5.000 dinara, uz promet vredan 0,5 miliona.\nImpol Seval je, uz pad cene od 2,9 procenata na 3.301 dinar, zabeležio trgovanje u iznosu od 0,3 miliona dinara, a obične akcije Komercijalne banke su nastavile uzlazni trend, ojačavši u petak za 2,4 odsto na 1.850 dinara, uz realizaciju od 0,2 miliona dinara.\nNa MTP tržištu je dominiralo preduzeće Energoprojekt garant iz Beograda, koje je u blok transakciji istrgovano za 746,1 milion dinara po ceni od 5.105 dinara.\nSolidan promet na MTP platformi, u iznosu od pola miliona dinara, zabeležile su i akcije preduzeća Zlatarplast iz Nove Varoši po ceni od 2.850 dinara, za 18,7 odsto višoj nego na prethodnom trgovanju, kao i akcije beogradske kompanije Rimex, koje su, uz skok cene od gotovo 50 odsto na 1.649 dinara, isprometovane za 0,3 miliona dinara.\nStrani investitori su u ukupnom prometu učestvovali s udelom od 50,26 odsto, pri čemu u kupovini sa 99,52 posto, a u prodaji gotovo da nisu ni učestvovali.\nDve serije državnih obveznica zabeležile su promet u ukupnom iznosu 540,1 milion dinara, pri čemu je obveznica RSO16135 denominovana u evrima, koja dospeva na naplatu u martu 2021. godine, imala realizaciju od 283,3 miliona dinara (2,4 miliona evra).\nDinarska obveznica RSO16134, s rokom dospeća u februaru 2019. godine, ostvarila je promet od 256,7 miliona dinara.\nPrevious Snap planira da otpusti 10 odsto inženjera\nNext Danas se obeležava 15 godina od ubistva Zorana Đinđića\nTags Aerodrom Nikola TeslaBeogradska berzaEnergoprojekt GarantImpol SevalJedinstvo SevojnoKomercijalna bankaNISRimexSojaproteinZlatarplast


- Srbija je jedina zemlja u Evropi koja u ovom trenutku nije uvela sankcije Rusiji i zbog toga smo pod ogromnim pritiskom, to nam pravi probleme, ti problemi nisu mali i biće sve veći - rekao je on obraćajući se patrijarhu Porfiriju i episkopima SPC u zgradi Generalnog sekretarijata.\nKako je istakao, potrebno je da čuje i njihove stavove i pomoć kako da sa iskušenjima izađemo na kraj.\n- O svim odlukama ćemo vas obavestiti. Radićemo sve da odluke koje budemo donosili donosimo u skladu sa interesima Srbije i građana, čuvaćemo mir, ali i sopstvene moralne vrednosti. Da će biti lako - neće, nisam ni sanjao da ću ovo videti i doživeti - rekao je Vučić.\nOn je ukazao da se suočavamo sa neviđenom histerijom, u kojoj niko nikoga ne želi da čuje, u kojoj je pretnja jezik svakodnevice.\n- Sve granice su pređene, diplomatija ne postoji, samo brutalne poruke - ukazao je predsednik.\nOn je naveo da u tim uslovima treba sačuvati zemlju i narod.\n- Moja molba za vas, jer svuda gde ima crkve ima i naroda..., da nam pomognete da svi razumeju poziciju Srbije i da svi budemo jedinstveni - poručio je Vučić.\nOn je poželeo uspeh u radu Sinodu SPC i poručio da su Srbiji potrebni i najbolji odnosi sa makedonskim narodom.\nUvek smo spremni da pomognemo eparhijama, ali uvek vi više nama savetom, molitvom i sabornošću i pozivom na jedinstvo - istakao je Vučić, navodeći da će na jesen to jedinstvo biti potrebnije nego ikada.\nAleksandar Vučić sastanak patrijarh Porfirije\nFUDBALERI Partizana danas se u prijateljskoj utakmici sastaju sa ekipom Fenerbahčea. Sudija još nije označio ni prvi sudijski zvižduk, ali se već zakuvalo u Austriji...\nSavezničke snage preuzele su kontrolu nad Lisičanskom, navodi dipisnik RIA Novosti sa lica mesta.\n18:10 HAOS NA PARISKOM AERODROMU ŠARL DE GOL: Zaposleni štrajkuju, putnici ostali bez 1.500 torbi\n44 "ZNAM MU TRENERA, A MAMA MU JE SRPKINJA": Novak Đoković o "čudu" s kojim igra u osmini finala Vimbldona\n39 RAT U UKRAJINI: Otkriveno šta čeka militante iz "Azovstalja", Kijev se obratio Turskoj (FOTO/VIDEO)\n37 MAŠINE I RADNICI DOŠLI I - OTIŠLI: Posle izjave gradonačelnika Aleksandra Šapića da će grad preuzeti gradnju autobuske stanice u Bloku 42


Onlajn konferencija o novom konceptu medijske pismenosti otvorena u Narodnom muzeju\nTanjug 21. decembra 2021. 12:18\nBEOGRAD – Onlajn konferencija „Digitalni imunitet za 21. vek – novi koncepti medijske pismenosti“ otvorena je danas u Narodnom muzeju u Beogradu u organizaciji Ministarstva kulture i informisanja i u saradnji sa programom „Nova pismenost“ Američke agencije za međunarodni razvoj (USAID).\n„Danas nam informacije o svetu oko nas dolaze ne samo od zapisane reči, već sve više kroz moćne slike i zvuke naše multimedijalne kulture… Konvergencija medija i tehnologije u globalnoj kulturi menja način na koji učimo o svetu i preispituje same koncepte obrazovanja“, rekla je pomoćnica ministra za informisanje i medije Slavica Trifunović na otvaranju konferencije.\nOna navodi da su ljudi svakodnevno izloženi hiljadama slika i ideja preko različitih kanala komunikacije, od tradicionalnih do digitalnih.\n„Mediji više ne oblikuju samo našu kulturu, već utiču i na naš digitalni imunitet, koji je potrebno jačati i održavati. Zato je važno proširivati znanja i veštine iz domena medijske pismenosti – upravo ona nam pruža okvir i metodologiju za novu pismenost, koja nam je potrebna za život, rad i aktivno građanstvo u 21. veku“, ističe Trifunović.\nTrifunović dodaje da je jedna od presudnih pojava današnjice koja je preoblikovala svet kakav poznajemo dostupnost interneta širom sveta, kao i društvenih medija koji se pojavljuju u mnogim oblicima i menjaju navike publike.\nTrifunović je navela da, prema istraživanjima i radionicama Ministarstva kulture, 86% dece i mladih u Srbiji između 9 i 17 godina koristi internet svakodnevno putem raznih uređaja, a taj procenat dodatno raste s uzrastom.\n„Iako ne razumeju način funkcionisanja medija i interneta, deca već u predškolskom uzrastu koriste medijske sadržaje na platformama poput Jutjuba, počinju da imaju svoje profile na društvenim mrežama i upoznati su s terminima poput „lajkovanje“, „pratioci“, i slično“, navodi Trifunović.\nPred toga, kako kaže, deca osnovnog i srednjoškolskog uzrasta informišu se putem društvenih mreža, gde i proveravaju sve informacije, jer medijima uglavnom ne veruju.\n„Ministarstvo kulture i informisanja godinama radi na razvoju i unapređenju medijske i informacione pismenosti kroz kreiranje politika medijske pismenosti, kao i intenzivne saradnje s međunarodnim partnerima kroz razne projekte“, kaže Trifunović.\nOna dodaje da je „njihova vizija medijske pismenosti da kod svih pojedinaca i zajednica osvesti odgovornost za sopstveno učenje i osnaživanje za preuzimanje aktivne uloge u sticanju novih znanja i veština.“\nDirektorka USAID kancelarije za demokratski i ekonomski rast Šenli Pinčoti rekla je da je cilj ovog projekta da podrži medijsku pismenost 21. veka i pomogne u razumevanju svakodnevnog korišćenja medija, informacija i digitalnih veština.\n„Ovo je doba informacija i informacionih tehnologija, uz koje možemo da saznamo, kreiramo i delimo informacije skoro u trenutku, uz korišćenje javnih servisa“, navodi Pinčoti.\nNaša deca, kako ona navodi, pohađaju digitalnu nastavu, igraju se u digitalnom svetu, a mi koristimo digitalnu tehnologiju i da unapredimo poslovanje ili započnemo novi posao.\n„Pandemija virusa korona samo je povećala našu zavisnost od sveta informacija, naročito, jer je informaciona tehnologija tada bila ključna za poslovanje. Ove tehnološke promene doprinose našoj boljoj povezanosti i komunikaciji, ali moramo biti pažljivi i naučiti da bezbedno koristimo nove tehnologije“, ističe Pinčoti.\nNa panel diskusijama u okviru konferencije će razni stručnjaci, između ostalog, diskutovati i o tome zašto se medijska pismenost nalazi visoko na agendi međunarodnih organizacija, kako se poslovna zajednica uključuje u teme od javnog interesa, kao i koji sve formati i alati postoje kada je u pitanju osnaživanje roditelja.\nOvom prilikom biće predstavljen i priručnik za medijsku pismenost namenjen roditeljima i porodici, ali i nastavnicima, vaspitačima i ostalim stručnim saradnicima, dok rad na priručniku za poslovnu medijsku pismenost još uvek traje.\nDim iznad Narodnog pozorišta je iz dimnjaka za grejanje,…


Zorić: Nesporazum s optužnicom protiv Miloševića - Klix.ba\n15.3.2007. u 10:57\nPortparol Specijalnog tužilaštva za borbu protiv organiziranog kriminala u Srbiji Tomo Zorić demantirao je u četvrtak da je izjavio da je specijalni tužilac Slobodan Radovanović podigao optužnicu protiv Slobodana Miloševića.\n"Optužnica ne može biti podignuta protiv preminulog čovjeka i radi se o jednoj vrsti nesporazuma, optužnica je podignuta protiv Mihalja Kertesa i Jovana Zebića", rekao je Zorić u izjavi Tanjugu.\nOn je precizirao da se Milošević i Nikola Šainović samo spominju u optužnici, kao osobe koje su učestvovala u prebacivanju novca na Kipar.\nTakođer, protiv Šainovića je postupak razdvojen, jer se protiv njega vodi postupak pred Haškim tribunalom, podsjetio je Zorić.\nSpecijalni tužilac za borbu protiv organiziranog kriminala Slobodan Radovanović podigao je optužnicu protiv bivšeg direktora Uprave carina Mihalja Kertesa i bivšeg potpredsjednika savezne vlade Jovana Zebića zbog iznošenja novca na Kipar 90-ih godina.\nOptužnica tereti i nekadašnjeg predsjednika Srbije i SRJ Slobodana Miloševića i nekadašnjeg potpredsjednika savezne vlade Nikolu Šainovića, ali protiv njih, iz formalnopravnih razloga, postupak nije moguć.


Ustavni sud potvrdio kandidaturu Vujanovića | Predsjednički izbori u Crnoj Gori 2013. | Al Jazeera Balkans\nSAD: Rusija i Sirija uništavaju dokaze o korištenju hemijskog oružja\nPentagon: Sirija i dalje može izvoditi ograničene napade\nVideo: Erupcija vulkana nakon 250 godina\nKralj Svazilenda preimenovao zemlju u eSvatini\nUstavni sud potvrdio kandidaturu Vujanovića\nUstavni sud Crne Gore odbio žalbu SDP-a na kandidaturu predstavnika DPS-a i aktuelnog predsjednika na predsjedničkim izborima 7. aprila.\nKandidatura Vujanovića prva je zvanična kandidatura za predsjednika Crne GoreAnadolija\nUstavni sud Crne Gore odbio je u petak žalbu Socijaldemokratske partije (SDP) na kandidaturu predstavnika Demokratske partije socijalista (DPS) Filipa Vujanovića na predsjedničkim izborima, zakazanim za 7. april, navodeći da aktuelni šef države ima pravo na još jedan predsjednički mandat.\nTime je otklonjena pravna dilema da li Vujanović može ponovo biti biran za predsjednika Crne Gore, pošto se do sada dva puta nalazio na toj funkciji, prenosi Tanjug.\nSudija Ustavnog suda Fetija Međedović kazala je da Vujanović ima ustavno pravo na još jedan predsjednički mandat u nezavisnoj Crnoj Gori, pošto je prvi put na funkciju crnogorskog predsjednika izabran kada je ta zemlja bila u zajedničkoj državi sa Srbijom.\nJedan mandat u nezavisnoj CG\n"Kandidat Filip Vujanović uživa ustavno pasivno pravo glasa da bude biran kada je u pitanju funkcija predsjednika Crne Gore i mandat od 2003. do 2008. godine se ne može smatrati kao predsjednički mandat u nezavisnoj Crnoj Gori u smislu Člana 97. Ustava Crne Gore", rekla je ona.\nMeđedović je istakla da Vujanović, prema Ustavu, ima samo jedan mandat u nezavisnoj Crnoj Gori, zbog čega ne postoje pravne prepreke da se ponovo kandidira za šefa države.\nŠest sudija Ustavnog suda je glasalo da žalba bude odbijena, dok je Miodrag Iličković bio protiv.\nDPS i SDP su dugogodišnji koalicioni partneri, ali uprkos tome, stranka čiji je lider Ranko Krivokapić osporavala je zakonsko pravo Vujanoviću na još jedan predsjednički mandat.\nDržavna izborna komisija (DIK) potvrdila je u srijedu nominaciju Vujanovića na predsjedničkim izborima, što je prva zvanična kandidatura za predsjednika Crne Gore.\nSDP je ranije saopćio da Vujanović nema ni političku podršku te partije.\nKomentirajući to što SDP ne podržava Vujanovića, lider DPS-a i crnogorski premijer Milo Ðukanović kazao je ranije da mu je žao što nema dogovora koalicionih partnera, ali to se ne bi trebalo negativno odraziti na izborni rezultat Vujanovića.\n"Situacija jeste malo neobična, ali to nas ne koleba u našem optimizmu da će naš predsjednički kandidat pobijediti već u prvom izbornom krugu", istakao je on.\nÐukanović je izrazio uvjerenje da izostanak podrške SDP-a Vujanoviću neće negativno utjecati ni na odnose u parlamentarnoj većini i funkcioniranju Vlade Crne Gore.\nVujanović je ranije kazao da se u prethodnom mandatu trudio da bude predsjednik svih građana Crne Gore i izrazio očekivanje da će građani prepoznati tu politiku i ponovo joj ukazati povjerenje.\nOn je rekao da će i dalje biti posvećen očuvanju crnogorske državnosti, njene multietničnosti, kao i nastavku evropskog i euroatlantskog puta.\n"Ubijeđen sam u izbornu pobjedu, odnosno da će građani adekvatno vrednovati ono što sam radio do sada", kazao je Vujanović.\nPrema zakonu, kandidatura za predsjednika Crne Gore mora biti podržana s najmanje 1,5 posto ukupnog glasačkog tijela, odnosno kvalifikacioni cenzus za predsjedničku kandidaturu iznosi 7.710 potpisa birača.\nKandidaturu na predsjedničkim izborima do sada su, pored Vujanovića, zvanično najavili i lider Demokratskog fronta (DF) Miodrag Lekić i predstavnik Pravedne Crne Gore (PCG) Rade Bojović.\nPredsjednički izbori u Crnoj Gori 2013.\nSDP uložio žalbu na kandidaturu Vujanovića\nĐukanović: Vujanović pobjeđuje u prvom krugu\nCG: Predsjednički izbori za 1,2 miliona eura\nRusi sa sirijskim režimom rade na uklanjanju inkriminirajućih dokaza o upotrebi hemijskog oružja, tvrdi SAD.


Otac Britni Spirs je monstrum: Evo šta je uradio kako bi kontrolisao ćerku\nRepublika\t28.08.2019 12:17\nIako se činilo da će Britni Spirs ove godine uspeti da se izvuče iz kandži svoga oca i da će konačno biti u mogućnosti da sama kontroliše svoj život, ipak se čini da borbu za slobodu neće dobiti.\nNjen otac i zakonski staratelj Džejmi Spirs, podneo je zahtev sudu da se njegovo zakonsko starateljstvo nad pop pevačicom omogući i u devet novih država SAD van Kalifornije, gde do sada sudska presuda nije važila.\nDžejmi je zatražio punomoćje nad svojom ćerkom u Alabami, Arizoni, Kolumbiji, Džordžiji, Masačusetsu, Mičigenu, Misisipiju, Tenesiji i Virdžiniji.\nOvo je drugi put da Džejmi ove godine traži nova ovlašćenja suda, obzirom da je u maju već tražio sudu da mu zakonoski omogući starateljstvo nad Britni i na Havajima, Luizijani i Floridi.\nIako nije sasvim jasno zašto ovo radi sada, obzirom da ovakve zahteve nije imao u prethodnih 11 godina koliko se već vodi kao zakonski staratelj problematične pop zvezde, ali ovo su države u koje Britni najčešće putuje.\nKako fanovi komentarišu, to što Nevada nije na listi ključni je dokaz da se Britni neće ubrzo vratiti svojoj koncertnom rezidenciji u Las Vegasu koju je otkazala početkom ove godine zbog navodne bolesti oca.


Đoković i zvanično oborio rekord po zaradi u jednoj teniskoj sezoni\nNajbolji teniser sveta Novak Đoković završio je ovogodišnju sezonu sa zaradom od 12.619.803 dolara od nastupa na turnirima, što je do sada nezabeležen slučaj u istoriji “belog sporta”.\nĐoković je u 2011. osvojio deset titula, uključujući tri Grend slema i rekordnih pet trofeja na turnirima Masters serije, a ove sedmice mu je isplaćen i bonus od 1,6 miliona dolara.\nZarada od 32,8 miliona dolara u dosadašnjem toku profesionalne karijere omogućila je Đokoviću da se probije na četvrto mesto svih vremena po novcu dobijenom na teniskim turnirima, pretekavši Andrea Agasija koji je svojevremeno zaradio 31,1 milion.\nFederer, koji drži rekord po zaradi u teniskoj karijeri sa 67,4 miliona “zelenih novčanica”, ove sezone je stigao do 6.369.576. Na listi najuspešnijih po zarađenom novcu od nastupa na turnirima Rafael Nadal je drugi sa 45 milona (7.668.214 ove godine), a treći je Pit Sampras sa 43,2 miliona dolara.\nNovac i tenis\n"To je jedino što znam! TAKAV MI JE STAV u životu" Novak Đoković izdvojio ove dve svoje osobine kao KLJUČNE, ali tvrdi da još nije "savladao gradivo" i citira čuvenog filozofa\nĐOKOVIĆ POMERA GRANICE Novak plasmanom u polufinale prestigao Agasija, Federera i tako polako najavio KO ĆE I ZVANIČNO BITI NAJBOLJI SVIH VREMENA


Suspendovana sudija Zatrići koja je silovatelja maloletnice osudila na osam meseci zatvora - Kosovo Online\nSuspendovana sudija Zatrići koja je silovatelja maloletnice osudila na osam meseci zatvora\n8. Novembar 2021. • 13:51\nSudski savet Kosova suspendovao je sudiju Osnovnog suda u Peći Fljoriju Zatrići koja je nedavno optuženog sa silovanje 15-godišnje devojčice osudila na samo osam meseci i osam dana zatvora, prenosi Koha.\nOvaj slučaj je izazvao oštre reakcije kosovske javnosti, jer je kazna ocenjena kao preblaga. Reagovali su i glavni tužilac i Vrhovni sud koji su zatražili disciplinske mere protiv sudije.\nNaime, iako je Krivičnim zakonikom Kosova predviđena kazna od pet do 20 godina zatvora za silovanje u slučaju kada je žrtva maloletna, sudija Zatrići je našla olakšavajuće okolnosti za osumnjičenog.\nU odluci donetoj pre tri meseca, ona je nisku kaznu obrazložila žaljenjem i priznanjem krivice, kao i činjenicom da je okrivljeni u vreme vođenja postupka imao 21 godinu, da je od tada prošlo 10 godina i da ima i dece.\nSudija silovanje kazna Peć\nHadžiu: Samo osam meseci zatvora za silovatelja nepravedna i apsurdna odluka suda


CIK saopštio kako će glasati zaražene osobe - UGLJEVIK.INFO\nBirači pozitivni na virus korona ili koji su u izolaciji, odnosno hospitalizovani, moći će glasati putem mobilnog tima samo uz posjedovanje medicinskog nalaza da su pozitivni ili akta o izolaciji, odlučila je danas Centralna izborna komisija /CIК/ BiH.\nCIК je na hitnoj sjednici usvojio izmjene i dopune Pravilnika o provođenju izbora u BiH u dijelu koji se odnosi na ostvarivanje prava glasa birača koji su pozitivni ili su u izolaciji, odnosno koji su hospitalizovani.\n“Navedenoj kategoriji birača je omoućeno da ostvare pravo glasa putem posebnog mobilnog tima ukoliko uz zahtjev koji dostavljaju nadležnoj opštinskoj/gradskoj izbornoj komisiji dostave odgovarajući akt nadležne ustanove ili organa /medicinski nalaz ili akt o izolaciji/”, saopšteno je iz Кomisije.\nCIК je ranijim odredbama Pravilnika o provođenju izbora u BiH, koje su danas brisane, nastojao omogućiti ostvarivanje prava glasa i biračima koji ne posjeduju akt nadležnog organa ukoliko se njihovo ime nalazi u evidenciji podataka nadležnih institucija o ovim kategorijama birača.\n“Međutim, nakon ostvarenih kontakata i upita prema nadležnim institucijama, CIК nema cjelovitu povratnu informaciju o vođenju evidencija o pomenutoj kategoriji birača”, navodi se u saopštenju.\nZbog svega navedenog, CIК BiH je odlučio da izmjeni Pravilnik o provođenju izbora u BiH i na taj način omogući da se biračko pravo ostvaruje pod istim uslovima na cijeloj teritoriji BiH, a da se istovremeno spriječe eventualne zloupotrebe.\nLica koja se nalaze u izolaciji zbog zaraze virusom korona ili zbog izrečene mjere samoizolacije svoje biračko pravo mogu ostvariti aktivnom registracijom kod nadležene izborne komisije osnovne izborne jedinice, na način da se uputi zahtjev /pisani, putem mejla, faksa/ uz dostavljene dokaze o izrečenoj mjeri izolacije /rješenje, medicinski nalaz/, precizirano je iz CIК-a.


EU razmatra zabranu upotrebu tehnologije prepoznavanja lica\nPočetna/Web vesti/EU razmatra zabranu upotrebu tehnologije prepoznavanja lica\nEvropska komisija saopštila je da razmatra zabranu upotrebe tehnlogije prepoznavanja lica na javnim prostorima na period od pet godina.\nDonosioci odluka žele da detaljno utvrde kako može da se spreči zloupotreba ove tehnologije. Njen osnovni cilj je da snimi lica na CCTV-u kako bi se u realnom vremenu uradila provera koju inače radi policija. Izuzeci ove zabrane se mogu napraviti za bezbednosne projekte kao što su istraživanja i razvoj.\nKomisija je predstavila svoje planove u dokumentu na osamnaest strana, sugerišući da će se uvesti i nova pravila koja će poboljšati postojeću regulative koja se odnosi na privatnost i zaštitu podataka.\nDokument nameće obaveze i programerima i korisnicima veštačke inteligencije, i poziva zemlje EU da kreiraju uprave koje će se baviti nadzorom nad novim pravilima. Tokom zabrane koja bi trejala između tri i pet godina „mogla bi se utvrditi i razviti dobra metoda za procenu uticaja ove tehnologije i mogućih mera za upravljanje rizikom”.\nPredlozi su došli usred poziva političara i nosioca kampanja da se u Velikoj Britaniji spreči da policija koristi prepoznavanje lica u realnom vremenu za javni nadzor. Nedavno se u centru pažnje našlo imanje Kings Cross, kada je otkriveno da njegovi vlasnici koriste tehnlogiju prepoznavanja lica, a da o tome nisu obavestili javnost.\nOni koji se bore protiv ove tehnologije kažu da je ona netačna, nametljiva i da narušava prava pojedinca na privatnost. Jedno skorašnje istraživanje je sugerisalo da su algoritmi za prepoznavanje lica daleko manje tačni u prepoznavanju lica ljudi koji imaju afroameričko ili azijsko poreklo od belih ljudi.\nU međuvremenu, kineska vlada je započela uvođenje prepoznavanja lica u apotekama u Šangaju za ljude koji kupuju određene lekove. Od lica koja kupuju kontrolisane lekove, poput onih koji sadrže psihoaktivne supstance, tražiće se provera identiteta skeniranjem lica.\nTo je poslednji u nizu poteza kineske države da spreči potencijalne nasilnike da se dokopaju određenih lekova koje mogu da koriste za proizvodnju ilegalnih droga. Ova zemlja je veliki zagovornik tehnologije prepoznavanja lica, i dok je Zapad i dalje oprezan, Kina nastavlja da prihvata nove tehnlogije.\nInstagram uklanja prečicu koju skoro niko ne koristi


F-com specijalizovani servis matičnih ploča za laptop i desktop računare:garantni list\nSpecijalizovani servis za popravku matičnih ploča za LAPTOP i DESKTOP računare\nServisni list za LapTop računare\n1. F-com obezbeđuje besplatan pregled i konstataciju kvara laptopa u slučaju kada se popravka uređaja vrši u našem servisu.\nU tom slučaju će se naplaćivati samo cena komponente koja se ugrađuje bez obzira da li se radi zameni celog funkcionalnog elementa (matična ploča, monitor...) ili zameni elektornskih delova na elementu.\nKada popravka nije moguća ili je neizvodljiva iz bilo kog razloga (nemogućnost nalaženja uzroka problema, nedeostatak rezervnih delova...) naplaćuje se samo cena dijagnostike po važećem cenovniku.\n2. U slučaju da klijent ne želi da se izvrši popravka koju je moguće izvršiti u našem servisu, klijent je dužan da prilikom preuzimanja predmetnog laptopa nadoknadi troškove utrošenog materijala i vremena za dijagnostiku po ceni iz važećeg cenovnika.\n3. F-com je obavezan da servisira besplatno isključivo opremu u garantnom roku kupljenu ili servisiranu u F-comu na koju važi garancija. Servis i bilo koja vrsta rada na opremi koja nije u skladu sa stavom 1. ovog člana će se naplaćivani po važećem cenovniku!\n4. Garancija se ni u kom slučaju ne odnosi na softver (instaliran na računaru ili dobijen na CD-u od proizvodjača uredjaja, FDD-u itd.)\nReklamacije koje se odnose na softverske kvarove, softver ili način njegovog funkcionisanja će se smatrati neosnovanim i njihovo će se rešavanje naplaćivati po važećoj tarifi koju odredjuje F-com!\n5. Osoblje F-com nije dužno da utvrđuje da li računar koji se prima na servis odgovara fabričkoj specifikaciji proizvođača kao ni da li su u toku ranijih intervencija (sa ili bez znanja vlasnika) određene komponente zamenjene, nedostaju ili su na drugi način izmenjene ili oštećene, kao ni da li svi elementi računara koji neće biti predmet direktne servisne intervencije imaji 100%-tnu funkcionalnost. Kako ne postoji način da se osnovnim pregledom tokom prijema računara utvrdi prisustvo, funkcionalno stanje i specifikacija kompletnog uređaja, to će odgovornost za svako odstupanje stanja računara od fabričke specifikacije biti na vlasniku ili donosiocu racunara ili komponente na servis.\n6. Ukoliko pre, u toku ili posle servisne intervencije na opremi koja je predmet te servisne intervencije ili na opremi koja je primljena ali nije predmet te servisne intervencije, kao posledica primene odgovarajućeg tehnološkog procesa popravke i/ili dijagnostike i/ili primene odgovarajućih softverskih rešenja dodje do:\n- Nepovratnog, ukupnog ili delimičnog oštećenja ili gubitka podataka na hard disku ili drugom mediju;\n- Nepovratnog, ukupnog ili delimičnog oštećenja ili prestanka ili promene načina rada rada jedne ili više komponenti računara i opreme;\n- Nepovratne, ukupne ili delimične promene funkcionalnosti ili načina rada računara, operativnog sistema ili drugog softvera instaliranog na računaru; preduzeće F-com i/ili njegovo osoblje ne snose nikakvu materijalnu niti drugu ogovornost za nastale promene i neće biti dužni da o svom trošku otklone na ovaj način nastale nedostatke, promene ili kvarove.\n7. Donosilac/vlasnik predmetne opreme je svestan da pre u toku ili nakon servisne intervencije može doći do promena u načinu rada te opreme i/ili pratećeg softvera/operativnog sistema te da njih nije moguće vratiti u stanje u kome su bili pre ili za vreme intervencije tako da F-com neće biti u materijalnoj i/ili bilo kojoj drugoj odgovornosti za vraćanje u prethodno stanje te opreme i/ili softvera.\n8. Donosilac/vlasnik predmetne opreme je svestan da u procesu otvaranja kućišta računara, monitora i druge opreme koja je predmet Servisne intervencije i/ili na opremi koja je primljena ali nije predmet te servisne intervencije, može doći do nepovratnih fizičkih i/ili estetskih promena ili oštećenja na toj opremi te da F-com neće biti u materijalnoj i/ili bilo kojoj drugoj odgovornosti za te promene i nije dužan da ih o svom trošku vrati u prethodno stanje.\n9. Svojim potpisom donosilac, korisnik ili vlasnik potvrdjuje da je legalni vlasnik računara I softvera koji je instaliran ili snimljen na hard disku, optičkom mediju ili na bilo kom drugom mediju za smeštanje podataka, kao I da prihvata na sebe svu materijalnu, krivičnu i drugu odgovornost koja proističe iz posedovanja i korišćenja predmetnog hardvera i softvera.\nF-com nije dužan da na bilo koji način utvrdjuje vlasništvo nad hardverom i softverom iz prethodnog stava.\n10. Rok za obavestavanje vlasnika/donosioca opreme na servisu o njenom stanju i mogucnoscu popravke, ceni i ostalim činjenicama od značaja za servis te opreme je 7-15 radnih dana od dana donošenja.\n11.Donosilac/vlasnik je dužan da svoju opremu koja je donesena na servis u F-com podigne u roku od 15 kalendarskih dana od dana kada bude obavešten o tome. Za svakih narednih 7 kalendarskih dana koje računar ne bude podignut će se računati troškovi skladištenja u visini od 500 RSD, a koji će biti naplaćeni prilikom podizanja računara .\nUkoliko donosilac/vlasnik ne dodje da preuzme opremu koju je doneo na servis (bez obzira da li je predmetna oprema popravljiva, popravljena ili se ne može popraviti), u roku od 90 dana od dana kada je obavešten o tome, ista će biti komisijski prodata, a od dobijenih sredstava će se namiriti troskovi koje je F-com imao vezano za predmetnu opremu.\n12. Donosilac, korisnik ili vlasnik je dužan da pozove F-com i informiše se o servisiranju opreme koju je doneo na servis u roku od 7-15 dana, počev od dana donošenja na servis. Kontakt adresa i telefoni su dati u sledećem redu.\n(Bul. Zorana Djindjića 12v lok. 51. 11070 Novi Beograd, 011/313-28-27; 062/8719-384 od 09:00 do 17:00 sati, radnim danima, 10-14 sati subotom)\n13. Ovaj dokument je pravno validan ugovor izmedju preduzeća F-com d.o.o. Iz Beograda i dole potpisanog donosioca, korisnika Ili vlasnika računara, komponenti, opreme i softvera. Dokument je sačinjen u dva istovetna primerka, od koji je po jedan u vlasništvu Ugovornih strana. Dokument je pravno validan bez overavanja u bilo kom državnom organu ovlašćenom za overavanje dokumenata.\n14. U slučaju spora nadležan je sud u Beogradu.\n15. Svojim potpisom potvrdjujem da mi je osoblje F-com d.o.o. Ukazalo na to da treba da pročitam servisne uslove i da sam pročitao i razumeo servisne uslove i da se u potpunosti slažem sa servisnim uslovima.\nAdresa: Bul.Zorana Ðinđića 12D lokal 36, Novi Beograd\nRadnim danom: 9-17h


U Somboru je 3.decembar obelezen radno Dalje...\nPocetak usluge PA u Sapcu Dalje...\nOd 1992 se Medjunarodni dan osoba sa invaliditetom redovno obeležava Dalje...\nCentar za samostalni zivot OSI Srbije odrzao je obuku za korisnike Dalje...\nSajam J=DNAKI koji se održava u okviru 63. Medjunarodnog beogradskog Dalje...\n„Okončati siromaštvo svuda i u svim oblicima“ je prvi cilj održivog razvoja, istaknut u okviru nove globalne agende za održivi razvoj UN do 2030. godine.\nU 2016. godini, početnoj godini za usmeravanje i praćenje razvoja definisanim Ciljevima održivog razvoja, u Srbiji je bilo 3.6% ekstremno siromašnih (lica čija je potrošnja domaćinstva na nivou od 90% od linije apsolutnog siromaštva), 7.3% siromašnih prema apsolutnoj liniji siromaštva (potrošnja ispod linije siromaštva koja je iznosila 11.694 dinara), a 25.4% se nalazilo u riziku od siromaštva, dok se 38.7% nalazilo u riziku od siromaštva i socijalne isključenosti. I rizik od siromaštva i rizik od siromaštva i socijalne isključenosti imaju gotovo duplo veću stopu u Srbiji nego što je prosek za članice EU.\nGrupe koje su najviše izložene rizicima od siromaštva su nezaposlena lica, samohrani roditelji, osobe koje žive same, deca i mladi, Romi, interno raseljena lica, osobe sa visokim stepenom invaliditeta, stara lica bez penzije. Ovo su zvanični statistički podaci.\nIzveštaj „Oprez, siromaštvo! – Praćenje siromaštva u okviru razvojne agende UN do 2030. godine“, koji je sačinila Evropska mreža protiv siromaštva – Srbija, prati ciljeve održivog razvoja (COR) kroz dostupne zvanične podatke.\nMreža podseća javnost da je Srbija bila jedna od najaktivnijih zemalja u globalnim konsultacijama za definisanje ciljeva održivog razvoja, a da ni dve godine nakon usvajanja ovih ciljeva Vlada Republike Srbije nije usvojila nacionalno specifične ciljeve održivog razvoja, pa ni podciljeve vezane za smanjenje siromaštva.


BH novinari izabrali šampione rodne ravnopravnosti u BiH - BH novinari\nSarajevo, 9.mart – Udruženje/udruga BH novinari dodijelilo je priznanje „Šampion rodne ravnopravnosti 2022“ Direkt portalu iz Trebinja u kategoriji „medij“, Nikoli Vučiću, novinaru N1 televizije iz Sarajeva, u kategoriji „novinar/ka“, te prof. dr. Zilki Spahić Šiljak za javni i akademski doprinos rodnoj ravnopavnosti. Priznanje je dodijeljeno povodom Međunarodnog dana žena u okviru svjetske kampanje „Mediji za žene 2022“ (Media4Women), koju BH novinari provode sa organizacijom Free Press Unlimited iz Nizozemske i novinarskim i medijskim organizacijama širom svijeta.\nUdruženje BH novinari ovo priznanje dodjeljuje već drugu godinu zaredom u BiH sa ciljem podsticanja novinara/ki i mediji da promovišu ženska ljudska prava i rodnu ravnopravnost, te da na fer, objektivan i profesionalan način izvještavaju o ženama, njihovim postignućima i javnom, društvenom i političkom angažmanu. BH novinari su jedino udruženje novinara u regiji Zapadnog Balkana u okviru kojeg djeluje Mreža novinarki i koje se sistematski bavi zaštitom ženskih ljudskih prava u medijima.\nIstovremeno, BH novinari provode brojne aktivnosti sa fokusom na unapređenje znanja i vještina novinara i novinarki koji izvještavaju o rodno zasnovanom i pordičnom nasilju bez predrasuda i stereotipa o ženama, te stvarajući pozitivan ambijent za jednako napredovanje žena u javnom i privatnom sektoru na bazi njihovih postignuća, ne ograničavajući ih na osnovu spola.\n„Rodna ravnopravnost i rodne politike su dio vrijednosti BH novinara od osnivanja ovog udruženja. U posljednjih nekoliko godina, a nakon osnivanje Mreže novinarki, stvorili smo i interni mehanizam za efikasniju zaštitu ženskih ljudskih prava u medijima kroz bolji i ravnopravaniji položaj novinarki u odnosu na muškarce, ali i kroz medijske sadržaje. Smatramo to našom misijom, kao i našim doprinosom integraciji vrijednosti i ciljeva Istanbulske konvencije u svakodnevni rad novinara i novinarki“, kaže Borka Rudić, generalna sekretarka BH novinara. Ona naglašava kako je izbor šampion/šampionke rodne ravnopravnosti u BiH jedan od načina da se oda javno priznanje borcima i borkinjama za ženska ljudska prava, ali i motivišu drugi da grade društvo sa nultom tolerancijom prema diskiminaciji žena, a posebno prema nasilju na osnovu spola.


Sud BiH potvrdio je optužnicu protiv predsjednika Vlade Federacije BiH Fadila Novalića i ostalih u predmetu "Respiratori" za udruživanje radi zloupotrebe položaja, primanja nagrade za trgovinu uticajem, pranja novca i krivotvorenja isprava.\nOsim Novalića, optuženi su i suspendovani direktor Federalne uprave civilne zaštite Fahrudin Solak, pravno lice "F.H. Srebrena malina" Srebrenica i direktor ove firme Fikret Hodžić, te ministar finansija FBiH Јelka Milićević, potvrdila je Novalićev branilac Vasvija Vidović.\nMilićevićevu optužnica tereti za nesavjestan rad u službi, prenosi "Birn".\n- Optuženima se stavlja na teret počinjenje tih krivičnih djela u vezi sa nabavkom 100 komada respiratora u vrijednosti od 10.530.000 KM, te zaštitne opreme u vrijednosti od 2.900.000 KM za potrebe borbe protiv virusa korona u FBiH u vrijeme neposredno nakon proglašenja stanja nesreće - saopšteno je ranije iz Tužilaštva BiH.\nIz Tužilaštva je navedeno da je Novaliću stavljeno na teret da je, koristeći okolnosti proglašenja pandemije, kao i kapacitete ovlaštenja predsjednika Vlade FBiH, osmislio plan nezakonite isplate budžetskih sredstava za potrebe kupovine sredstava i opreme za borbu protiv virusa korona.\nU optužnici se navodi da je ova udružena grupa nabavila 100 respiratora "ACM812A" po uvećanim cijenama, pri čemu se isporučeni medicinski uređaji ne mogu koristiti za svrhu radi koje su nabavljeni - potrebe liječenja bolesti kovid 19, usljed čega je po budžet FBiH nastala imovinska šteta i omogućeno sticanje protivpravne imovinske koristi koja bi bila podijeljena između optuženih.\nIstragu o nabavci 100 respiratora iz Kine koje je Federacija kupila posredstvom firme "F.H. Srebrena malina", koja se bavi prodajom voća i povrća, Tužilaštvo BiH je sprovodilo od maja prošle godine.\nSud BiH vratio je 21. decembra na doradu Tužilaštvu optužnicu podignutu protiv Novalića i ostalih optuženih za nabavku spornih respiratora iz Kine za potrebe FBiH.


Skupština Republike Srpske: Parlament BiH amnestira NDH - Politički.rs\nPosle burne rasprave, Narodna skupština Republike Srpske odbacila je Rezoluciju o poštovanju žrtava fašističkih režima i pokreta, koju je nedavno usvojio Predstavnički dom Parlamenta BiH.\nU zaključcima Skupštine navodi se da je Predstavnički dom Parlamentarne skupštine BiH usvajanjem ove rezolucije „pristupio sramnom prekrajanju istorijskih činjenica i pridružio se revizionističkim snagama, kojima je cilj uopštavanje i marginalizovanje stradanja Srba u Drugom svetskom ratu“.\nSkupština RS ocenila je kao neprihvatljivu bilo kakvu kvalifikaciju zločina u Drugom svetskom ratu, koja ne sadrži odrednicu da je nad Srbima izvršen sistematski genocid.\n„Konstatujemo da je neprihvatljiv sam naziv Rezolucije jer kvalifikuje fašističke režime i pokrete kao agresore, a ne Nezavisnu Državu Hrvatsku, koja je zvanično provodila sistematsko iseljavanje, pokrštavanje i ubijanje Srba“, stoji u zaključcima Narodne Skupštine RS.\nPozivajući se na Deklaraciju o genocidu NDH nad Srbima, Jevrejima i Romima tokom Drugog svetskog rata usvojenu 2015. godine, Narodna Skupština RS je obavezala Vladu Srpske da joj u roku od 60 dana uputi na razmatranje i usvajanje nacrt Zakona o Danu sećanja na žrtve genocida NDH nad Srbima, Jevrejima i Romima tokom Drugog svetskog rata.\nMilorad Kojić, direktor Republičkog centra za istraživanje rata, ratnih zločina i traženja nestalih lica Republike Srpske, ocenjuje za „Vesti“ da je osnovni razlog odbijanja rezolucije iz Sarajeva to što se „iskrivljuju, zamagljuju i menjaju istorijske istine iz Drugog svetskog rata“.\n– To se čini tako što se u spornoj rezoluciji uopšte ne vidi da je nad Srbima, Jevrejima i Romima počinjen genocid tokom trajanja NDH, a redukovanjem odgovornosti NDH na režim, faktički se i zamagljuje uloga muslimana u NDH. Istovremeno, na mala vrata kroz formulaciju „fašističkih pokreta“ tu pokušava da se ugura i Jugoslovenska vojska u otadžbini, ali i da se pruži legitimitet nepostojećem kontinuitetu, državnosti i antifašističkoj tradiciji „građana“ BiH. Dakle, iskrivljuju se, zamagljuju i menjaju istorijske istine iz Drugog svetskog rata na ovim prostorima. Sve to se čini u pokušaju osude mise za Blajburg, koju treba osuditi, i protiv toga nije niko iz RS, ali s jasnim imenovanjem stvari. Takođe, ona posredno delegira ove teme na nivo BiH i dezavuiše Deklaraciju o genocidu u NDH Narodne skupštine RS – ističe Kojić.\nNapetu sednicu Narodne skupštine RS obeležile su replike između poslanika većinske SNSD i opozicionih SDS i PDP, koje su podržale Rezoluciju donetu u Sarajevu. Sednica je nakratko bila i prekinuta nakon što je došlo do koškanja između Nedeljka Ćorića (SNSD) i Tomice Stojanovića (SDS).\nIntervencijom drugih poslanika sprečen je fizički kontakt, a obojica poslanika su se na kraju izvinila zbog incidenta.\nTačka sporenja je i deo Rezolucije Predstavničkog doma BiH u kome se osuđuje predavanje originalne muzejske jasenovačke građe iz Banjaluke u Muzej holokausta u Vašingtonu.\nNarodna skupština RS, navodi se u zaključcima, smatra da je u saradnji sa Muzejom Holokausta u Vašingtonu značajan deo dokumentacije iz Jasenovca snimljen i na savremen način obezbeđen putem mikrofilmovanja i konzervacije. Parlament RS je zaključio da će formirati parlamentarnu delegaciju, koja će posetiti Muzej Holokausta u Vašingtonu i uveriti se u stanje dela jasenovačke građe koja se tamo nalazi.\nDodik: Podvala iz Sarajeva\nSrpski član Predsedništva BiH i predsednik SNSD Milorad Dodik (na slici) ocenio je da je cilj Rezolucije o poštovanju žrtava fašističkog režima i pokreta da omalovaži sva stradanja koja su Srbi imali u Drugom svetskom ratu.\n– Ova rezolucija je podvala političkog Sarajeva, koje je koristilo jedan trenutak u kome je htelo da podvali ozbiljne političke neistine da saopšti svoje već ranije pripremljene istine da ponizi srpske žrtve i da se otkloni od stradanja koje se dešavalo u Drugom svetskom ratu – kazao je Dodik i dodao da ovaj dokument počiva na revizionizmu.\n– Ovaj dokument je nastao kao interpretacija netačnih, iskrivljenih istorijskih činjenica sa željom da se politički zloupotrebi tema, da se omalovaže stradanja, glorifikuju nečiji drugi uticaji i da se ta tema po njima definitivno zatvori i otvori za neke druge teme koje ćemo moći da gledamo u narednih mesec i po dana – tvrdi Dodik.\nVesti online/ Đorđe Barović\nTagged: BIH, MILORAD DODIK, NDH, REGION, REPUBLIKA SRPSKA


SINDIKAT PENZIONERA SRBIJE NEZAVISNOST UČESNIK X OLIMPIJADE SPORTA, ZDRAVLJA I KULTURE TREĆEG DOBA | UGS Nezavisnost\nČlanovi Sindikata, odnosno Udruženja penzionera Srbije ‘’Nezavisnost’’ aktivni su učesnici X Olimpijade sporta, zdravlja i kulture trećeg doba, koja se od održava u Vrnjačkoj Banji u periodu od 29. septembra do 03. oktobra ove godine.\nNa ovoj značajnoj manifestaciji, organizovanoj deseti put za redom, sa ciljem promovisanja i obezbeđenja aktivnijeg i kreativnijeg života pripadnika trećeg doba – penzionera i drugih starih lica, podržanoj od Ministarstva omladine i sporta, Sportskog saveza Srbije i opštine Vrnjačka Banja, učestvuju članovi Saveza penzionera Srbije, kroz Pokret trećeg doba Srbije i Sindikata (Udruženja) penzionera Srbije “Nezavisnost“.\nUčesnici Olimpijade će, osim učešća u mnogobrojnim sportskim disciplinama (šah, pikado, brzo hodanje- štafeta, fudbal, košarka, rukomet…), prisustvovati i drugim značajnim aktivnostima, susretima na aktuelne teme i razgovorima o pitanjima najznačajnijim za ovu populaciju sa predstavnicima nadležnih institucija i organizacija.\nČlanovi Sindikata (Udruženja) penzionera Srbije “Nezavisnost“, učesnici Olimpijade, predvođeni predsednikom Milošem Grabundžijom, daće puni doprinos svim aktivnostima u okviru ove manifestacije, promovišući pri tome stavove svoje organizacije i Ujedinjenih granskih sindikata “Nezavisnost“ (UGS NEZAVISNOST) kao krovne organizacije u okviru koje deluju.\nPovećanje dnevnica i solidarna pomoć za pripadnike Vojske Srbije


Uskoro stiže Meizu MX6 telefon | Android Market\nUskoro stiže Meizu MX6 telefon\nNovi Meizu telefon je upravo dobio sertifikat u Kini. Listing uređaja otkriva da on nosi oynaku modela M681Q, kao i da ima podršku za GSM / TD-SCDMA / WCDMA / CDMA2000 / TD-LTE / FDD-LTE mreže. Telefon koji je dobio sertifikat bi mogao da bude Meizu MX6, a ta pretpostavka se čini kao najverovatnija.\nTelefon je već do sada bio predmet raznih glasina a govorilo se da će imati ekran sa Full HD rezolucijom, dok će mu snagu davati MediaTek Helio X20 SoC sa desetojezgarnim procesorom i Mali-T880 MP4 GPU-om. Pored toga, telefon ima 3 GB RAM i 32 GB interne memorije, kameru od 21 megapiksela na poleđini kao i kameru od 8 megapiksela sa prednje strane, a tu je i baterija od 4000 mAh. Meizu MX6 će pokretati Android 6.0 Marshmallow platformu a poručuje se da će biti objavljen u aprilu.\nPrevious Article Aplikacija koja ima sve što Vam treba u odgovarajućem trenutku\nNext Article Novi Far Cry Primal trejler se fokusira na oružja i tehnike preživljavanja (video)


Popović: Stavovi Beograda i UNOSEK-a se razlikuju\nMeđunarodni eksperti predvođeni predstavnikom EU u UNOSEK-uk, Štefanom Leneom, razgovarali su u Beogradu sa delom srpskog pregovaračkog tima zaduženim za ekonomiju, o imovinskim pitanjima, privatizaciji i dugovima.\nPosle sastanka šef vladinog Ekonomskog tima za Kosovo Nenad Popović izjavio je da se suštinski razlikuju stavovi eksperata UNOSEK-a i članova srpskog pregovaračkog tima o privatizaciji na Kosovu :\n"Mi smatramo da hitno treba objaviti moratorijum na dalju privatizaciju radi zaštite kosovske imovine, nažalost gospodin Lene i njegova ekipa smatraju da oni nemaju mandat za razgovore o privatizaciji i da je to stvar međunarodne administracije na Kosovu", rekao je Popović.\nKada je reč o dugovima, Popović je rekao da između UNOSEK-a i srpskih pregovarača nema nekih principijelnih razlika i da je jedini problem to što je usaglašavanje dugova sa albanskom stranom dosta dugotrajan proces.\nU razgovoru sa ekonomskim ekspertima UNOSEK-a srpski ministar spoljnih poslova Vuk Drašković zauzeo se za striktno poštovanje evropskih propisa na Kosovu radi sprečavanja uzurpacije bilo čije imovine.\nPored ekonomskih eksperata, u Beogradu boravi i tim stručnjaka UNOSEK-a za zaštitu verske i kulturne baštine koji je razgovarao sa članovima srpskog pregovaračkog tima o unapređenju pregovora u toj oblasti. Na poslednjem sastanku u Beču, posvećenom ovoj temi, pregovarači dve strane nisu postigli ni principijelni dogovor oko povraćaja crkvene imovine.


Vesti: Amerika ne može da igra na dva fronta /video/ - 14.04.2021, Sputnik Srbija\nVesti: Amerika ne može da igra na dva fronta /video/\nPratite vesti Radija Sputnjik. 14.04.2021, Sputnik Srbija\n13:30 14.04.2021 (Osveženo: 22:56 03.08.2021)\nBajdenov poziv Putinu na sastanak u trećoj državi ukazuje na to da američka administracija shvata da ne može da igrati na dva fronta, protiv Rusije i protiv Kine, ocenjuju ruski eksperti.\nNerealno je da će izveštaj Međunarodne komisije za istraživanje stradanja Srba uspeti da promeni ustaljene stavove o ratu u BiH, bez obzira na svoju činjeničnu argumentovanost i objektivnost, kaže za Sputnjik Darko Tanasković.\nDrama u Crnoj Gori zbog zahteva za smenu ministra Leposavića se ne smiruje. Bolje i Dritan Abazović da dođe na čelo Vlade nego da se izlazi na nove parlamentarne izbore, poručuju stručnjaci.\nOtkrivamo: kako je, početkom marta, Ustavni sud Srbije napravio presedan kojim je znatno olakšana borba za prava žrtava trgovine ljudima?


Multimedijalni centar - Skcucg.me\nKulturno-umjetničke i edukativne manifestacije mogu se organizovati u Multimedijalnoj sali. Kapacitet sale je 220 mjesta što je čini jednom od najvećih u Glavnom gradu i daje mogućnost za organizaciju širokog spektra dešavanja.\nU Multimedijalnoj sali mogu se organizovani studentske aktivnosti kao što su konferencije, seminari, paneli, književne ili filmske večeri, ali i veći događaji koje organizuje Univerzitet Crne Gore, univerzitetske jedinice, državne institucije, nevladine i stukovne organizacije, kao i drugi subjekti iz sfere kulture.\nSala je opremljena i svim potrebnim tehničkim sadržajima (četiri LCD televizora, projektor, kontrolna soba, itd.), a uz veliki kapacitet i lokaciju Univerzitetskog sportsko-kulturnog centra, može da bude atraktivna svim prethodno navedenim subjektima. Konferencije za novinare, seminari, prezentacije, izložbe, predstave manjeg obima, samo su neki od događaja koji mogu da budu organizovani u pomenutoj sali.\nPonuda za potencijalne korisnike termina je pristupačna i sigurno među najpovoljnijim kada je u pitanju Glavni grad.\nMultimedijalna sala može da bude i dodatni sadržaj u smislu organizacije međunarodnih sportskih takmičenja, a koja zahtjevaju i veliku salu za konferencije i prostor za rad medijskih ekipa, jer može da bude podijeljena tako da ispunjava oba kriterijuma. U dijelu ispred Multimedijalne sale je i dovoljno prostora u kojem se mogu organizovati kokteli, kao i posluženje u toku pauza kada se organizuju događaji u sali.\nNaspram Multimedijalne nalazi se i manja sala čiji kapacitet je 25 mjesta, a koja se može koristiti za organizaciju manjih događaja ili paralelnih sesija kada se u velikoj sali organizuju veliki događaji, odnosno dešavanja. Multimedijalna sala ima poseban ulaz, a ispred tog dijela objekta nalaze se i dodatna parking mjesta, što je čini zasebnom cjelinom u odnosu na sportsku dvoranu i daje mogućnost za direktan pristup učesnicima događaja koji se organizuju u tom dijelu Univerzitetskog sportsko-kulturnog centra.\nPristup Multimedijalnoj sali koja se nalazi na prvom spratu omogućen je i licima sa invaliditetom zahvaljujući liftu koji je urađen u skladu sa svim potrebnim standardima, što je veoma značajno u smislu pristupačnosti svim potencijalnim učesnicima događaja koji budu organizovani.


Danski ekonomista: Rusija profitira od trgovinskog rata između SAD i Kine - Sputnjik Srbija\n22:29 21 April 2021\n20:16 13.09.2019 Preuzmite kraći link\n„Ekonomska situacija u Rusiji značajno se poboljšava. To je jedna od retkih zemalja u svetu koja ima koristi od trgovinskog rata između Kine i SAD, kako sa strateške i političke tako i sa ekonomske tačke gledišta“, rekao je Jakobsen.\nOn je istakao da je primetno da se sve više i više zemalja direktno ili indirektno zbližava sa Moskvom, kako bi se povezali sa Kinom.\n„Odnosi između Rusije i Kine danas su jači nego ikad“, ocenio je ekonomista.\nIstovremeno, stručnjaci ruske Analitičke agencije za kreditni rejting tvrde da posledice trgovinskog rata između SAD i Kine mogu dovesti do recesije u određenim razvijenim zemljama već 2019. i 2020. godine. To će sprečiti porast potražnje za tradicionalnim ruskim izvoznim proizvodima. Međutim, u Rusiji stabilizacioni budžetski mehanizam i devizne intervencije ublažavaju negativan efekat niskih cena nafte.


Lopte za školice sporta u Koloniji | Ritam Grada - vesti Kragujevac\nZa mališane i mlade koje na sportskim terenima oko Sokolane u Staroj radničkoj koloniji, okuplja škola sporta koja funkcioniše u okviru nevladine organizacije „Posle kiše“, putem donacije obezbeđeno je 26 fudbalskih i košarkaških lopti. Donaciju u vidu sportske opreme školici sporta i Ženskom fudbalskom klubu Plava zvezda, uručio je Predrag Stevović, član Gradskog veća za sport.\nJedna od prvih poseta nakon stupanja na funkciju člana Gradskog veća zaduženog za sport bila je poseta Stare radničke kolonije.\n– Sa zadovoljstvom sam se odazvao pozivu NVO Posle kiše i Ženskog fudbalskog kluba Plava zvezda. Pored sportskih terena koji su u lošem stanju, pokidanih mreža za golove i koševe, deca su imala i veoma jednostavan zahtev, a to je nedovoljan broj lopti za održavanje svakodnevnih treninga. Uz pomoć donatora uspeli smo da rešimo pitanje sportske opreme, a kako je već i najavljeno, Grad počinje sa rekonstrukcijom sportskih terena. Novi izgled ovaj deo grada, na zadovoljstvo dece i mladih pa i svih sugrađana ove mesne zajednice očekujem da dobije u narednih mesec i po dana – najavio je Stevović.\nU okviru nevladine organizacije Posle kiše koja između ostalog promoviše i zdrave stilove života, razvoj sporta i druženje dece i omladine u Mesnoj zajednici Stara radnička kolonija, funkcionišu školice sporta.\n– U Sokolani se održavaju treninzi karatea, gimnastike i atletike, a na terenima ispred svakodnevno treninzi fudbala i košarke. Klub okuplja 25 devojčica različitog uzrasta ali postoji i mešovita škola fudbala za devojčice i dečake pa lopte koje smo dobili od velikog su značaja za održavanje kvalitetnijih treninga – kaže Ivana Arsenijević, trener u ŽFK Plava zvezda.


Uspešan vikend za kragujevačke srpskoligaše - KRAGUJEVAČKI SPORT\nBERIĆETAN VIKEND: Fudbaleri Radničkog i Šumadije\nOba kragujevačka predstavnika u Srpskoj ligi „Zapad“ zabeležila su pobede u 24. kolu, i to na gostujućim terenima. Radnički 1923 je slavio u Ljubiću protiv domaćeg Poleta sa 2:1, dok je Šumadija bila uspešnija od Jošanice u Novom Pazaru rezultatom 2:0.\nRadnički 1923 je upisao prvu pobedu van svog „Čika Dače“ ovog proleća i ostao na čelu srpskoligaškog zapada, zajedno sa ekipom Budućnosti Krušik.\nEkipa trenera Slaviše Kovačevića slavila je na gostovanju u Ljubiću protiv domaćeg Poleta golovima Marka Krasića u 19. i Milana Ilića u 49. minutu. Do kraja susreta domaći tim je uspeo da smanji rezultat u 60. minutu preko Veljovića, ali ne i da dođe do izjednačenja, pa su tri boda pripala Kragujevčanima.\nFudbaleri Šumadije 1903 nastavili su svoj pobednički niz i na gostovanju ekipi Jošanice u Novom Pazaru. Srpskoligaš sa Bubnja je zabeležio i šestu pobedu u poslednjih sedam kola, zahvaljujući pogocima Marića u 65. i Đurđevića u 76. minutu susreta.\nŠumadinci su se sa nova tri boda učvrstili na šestom mestu sa 33 boda i gotovo izvesno prebrinuli sve brige oko opstanka u srpskoligaškom društvu.\nU ostalim utakmicama 24. kola postignuti su sledeći rezultati: Smederevo 1924 – Mihajlovac 1934 3:4, Budućnost Krušik – Šapine 1:0, Zlatibor – Železničar 2:0, Loznica – Mokra Gora 0:1, Jedinstvo Putevi – FAP 2:0 i Karađorđe – Sloga (P) 0:2.\nNa tabeli i dalje vode Radnički 1923 i Budućnost Krušik sa po 48 osvojenih bodova ispred Sloge iz Požege sa 46.\nU narednom, 25. kolu Radnički 1923 dočekuje Mihajlovac, a Šumadija 1903 ekipu Karađorđa iz Topole.\nPrevious Bresničani nisu uspeli da zaustave lidera\nNext Korićani „osmicom“ ispratili Jovanovčane


Bigben punjač za kola car charging adaptor za nintendo switch | ePonuda.com\nBigben punjač za kola car charging adaptor za nintendo switch cene\nEPonuda nije internet prodavnica već Vam omogućava da brzo i lako nađete Bigben punjač za kola car charging adaptor za nintendo switch po najjeftinijoj ceni. Naš cilj je da kupci budu što bolje informisani o ponudi Bigben punjač za kola car charging adaptor za nintendo switch na tržištu Srbije. Vrlo lako nalazite željeni proizvod za kategoriju Dodatna oprema za konzole cene, ne morate da lutate od sajta do sajta za Bigben Dodatna oprema za konzole, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bigben punjač za kola car charging adaptor za nintendo switch sa PRODAVCEM. EPonuda ne može da garantuje potpunu tačnost specifikacije i slika za Bigben punjač za kola car charging adaptor za nintendo switch. Pre kupovine, podatke za Bigben punjač za kola car charging adaptor za nintendo switch proverite na sajtu PROIZVOĐAČA.


Ekonomija - datum: 2019-01-09 KOMPANIJA ATLAS INVEST NA CRNOJ LISTI PORESKIH DUŽNIKA\nKnežević Knežević za doprinose ostao dužan 87 hiljada Prema podacima sa Crne liste, koju objavljuje Poreska uprava, firma Atlas invest, čiji je vlasnik Duško Knežević duguje za poreze i doprinose zaposlenih 87.284 eura\nKompanija Atlas invest, koja je u vlasništvu biznismena Duška Kneževića, nalazi se na poslednjoj Crnoj listi Poreske uprave 100 najvećih dužnika, kad su u pitanju neplaćeni porezi i doprinosi na zarade zaposlenih. Prema podacima sa Crne liste, Kneževićeva firma duguje za poreze i doprinose 87.284 eura.\nTa kompanija ima i potpisano rješenje o reprogramu poreskog duga, na osnovu ranijeg poziva Ministarstva finansija. Reprogram može da bude odobren u najviše 60 jednakih mjesečnih rata. Minimalni iznos mjesečne rate za građane koji ne obavljaju privrednu djelatnost je 50 eura, preduzetnika koji plaća obaveze u paušalnom iznosu 70, za one koji plaćaju obaveze prema stvarnom dohotku 100, preduzeće koje ima do pet zaposlenih 100, od šest do 50 zaposlenih 500 eura, a preko 50 zaposlenih hiljadu eura.\nAtlas invest se našao i na listi blokiranih preduzeća Centralne banke (CBCG). Prema podacima na dan 31. decembar, Atlas invest je blokiran 32 dana na iznos od 15.442 eura.\nKnežević je zvanično osumnjičen za krivično djelo zloupotreba u privrednom poslovanju putem podstrekivanja čime je, kako se sumnja, budžet oštećen za 1,9 miliona eura. To je juče objavio „Dan” pozivajući se na naredbu za sprovođenje istrage Specijalnog državnog tužilaštva (SDT). Osumnjičeni vlasnik Atlas banke, prema poslednjim podacima, još nije označen kao organizator grupe koja je osumnjičena za pranje novca, niti je taj postupak završen. Tu istragu vodi tužilac Sanja Jovićević i njome je obuhvaćeno oko 170 osoba. Istragu koja je trenutno aktuelna i koja je dobila epilog podnošenjem naredbe za sprovođenje istrage protiv Kneževića vodi specijalni tužilac Lidija Vukčević.\nPrema ranijim nezvaničnim podacima, Knežević je tri dana pred hapšenje napustio teritoriju Crne Gore i nalazi u Londonu, gdje sa bezbjedne udaljenosti čeka epilog tužilačke istrage u Crnoj Gori. Ukoliko crnogorski bezbjednosni organi budu izdali međunarodnu potjernicu za Kneževićem, problem oko eventualnog izručenja moglo bi da predstavlja to što on ima i kiparski pasoš.\nSpecijalno policijsko odjeljenje, u koordinaciji sa Specijalnim državnim tužilaštvom, 5. decembra realizovalo je predmet „Beta”, tokom čijeg višemjesečnog sprovođenja je otkriveno pranje više od pola milijarde eura.\n– Krivične prijave Specijalnom državnom tužilaštvu podnijete su protiv ukupno 79 fizičkih i 95 pravnih lica, zbog osnovane sumnje da su, u periodu od početka 2011. do novembra 2018. godine, kao članovi kriminalne organizacije, radi sticanja nezakonite dobiti, na području Crne Gore počinila krivična djela pranje novca. Policijski inspektori su u postupku izviđaja utvrdili da su osumnjičena pravna lica otvorila račune kod Atlas banke AD Podgorica i da su ovlašćena lica, kako se sumnja, korišćenjem sistema E-komerc vršila pranje novca preko tih računa i većinu sredstava transferisala dalje svojim osnivačima – nerezidentnim pravnim licima, na račune u Crnoj Gori, u zemlji porijekla i u ofšor destinacijama – pisalo je u saopštenju Uprave policije od 5. decembra.


„Zmajeva“, „Ekonomska“ i „Despot Đurađ“ menjaju mesta | iNfo026.com\nNaslovna Vesti Društvo „Zmajeva“, „Ekonomska“ i „Despot Đurađ“ menjaju mesta\nImamo solidne objekte, u relativno dobrom stanju, ali oni, po mišljenju gradonačelnice nisu raspoređeni tako da zadovoljavaju potrebe svih đaka. Osim što će dve srednje i jedna osnovna škola zameniti mesta, u planu je i izgradnja Učeničkog doma za sve koji u naš grad dolaze na školovanje i kojima je potreban smeštaj.\nPitanje obrazovanja je, prema rečima gradonačelnice važna stavka u lokalnoj samoupravi jer se dobrim školstvom obezbeđuje dalji razvoj zajednice i društva. U svetlu postojećih i budućih investicija, takođe je bitno da imamo dobar kadar koji će po završetku obrazovanja moći i da zadovolji potrebe ulagača za sposobnom radnom snagom. Međutim, da bismo iz postojećih kapaciteta, đacima pružili maksimum, potrebno je da se mreža naših škola malo reorganizuje, najpre u smislu lokacija na kojima se trenutno nalaze. Imamo situaciju u Smederevu da neke škole imaju previše đaka, a neke premalo, pa su pred gašenjem od septembra. Mi to ne želimo da dozvolimo, a rešenje je drugačija teritorijalna raspodela u okviru postojeće mreže škola. Nova „Zmaj Jovina“ će preći u prostorije u kojima je ranije bila, a sada je to „Despot Đurađ“. Ta lokacija apsolutno odgovara potrebama MZ Slavija, odakle su deca do sada, morala da idu ili na Carinu ili u školu „Branko Radičević“, a mnoge smo izgubili i jer su se upisivali u školu „Dr Jovan Cvijić“ – objašnjava Jasna Avramović.\nRezultat je bio da „Cvijićeva“ ima veći broj dece, dok je u „Zmajevoj“ do te mere opao broj đaka da je ta škola radila u samo jednoj smeni. Ujedno, Ekonomsko – trgovinska škola će raditi u prostorijama sadašnje „Zmajeve“, a u objekat u Godominu, koji će biti kompletno renoviran, od septembra će ići učenici tekstilno – tehnološko poljoprivredne škole: To je sasvim logično, poljoprivredna škola je nekada tu i bila, tu je zemljište koje će im služiti za praksu, farme, plastenike… – dodaje gradonačelnica. Problem je takođe i što se zbog sve manjeg interesovanja, neki profili u smederevskim srednjim školama poslednjih godina gase. Kako bi se ipak zadržali svi postojeći smerovi, grad planira izgradnju Doma za učenike. Time će, na školovanje u Smederevo moći da dođe još veći broj dece iz okolnih mesta. Plan je da se do septembra obezbedi smeštaj za 100 učenika, najverovatnije u zgradi Monopola. Ova ustanova će, za razliku od nekada postojeće koja je bila isključivo za đake poljoprivrede škole, biti na raspolaganju svima koji pohađaju bilo koju od srednjih škola u Smederevu.\nPrethodni tekstPoruka koju je policija dobila na povratnici otkrila zločin u kući strave\nSledeći tekstMarko Đurić posetio izbeglice u Vučaku\nOd oktobra u gimnaziji se uči i kineski jezik


Ji: Oprez u pogledu ruskih ciljeva - Centar za evroatlantske studije - CEAS\n„Obe zemlje smatraju da Zapadni Balkan treba da bude region sa više prosperiteta, demokratije, vladavine zakona, slobode medija i radnih mesta za mlade, u kome ljudi imaju vise mogućnosti“, istakao je američki zvaničnik u ekskluzivnom intervjuu za Tanjug i portal European Western Balkans.\n„Videli smo da je na Zapadnom Balkanu Rusija pokusala da odvrati Crnu Goru od njenog legitimnog cilja ulaska u NATO, vidimo da Rusija pokušava da poveća svoju dominantnost u energetskom snabdevanju ovog regiona, ali i Evrope i radićemo sa našim partnerima i saveznicima kako bi im pomogli da postignu svoje ciljeve, bilo da je rec o integraciji u evroatlantske institucije ili o postizanju energetske nezavisnosti, odnosno bar diversifikcije energetskog snabdevanja,“ rekao je Ji.\n„Naša poruka Srbiji je da mora da bude budna i da shvati šta Rusija pokušava da uradi kada, na primer, želi da napravi takozvani humanitarni centar u Nišu ili ako obeshrabruje Srbiju kada je reč o uspostavljanju bližih veza sa EU ili SAD,“ rekao je Ji.\n„Ali, videli smo ruske pokušaje da spreči zemlje da slede njihovu sopstvenu nacionalnu strategiju bilo da je reč o integraciji u EU ili NATO ili jednostavno o tome da imaju nezavisne i diversifikovane izvore energije,“ rekao je on.\n„Apsolutno sam siguran da ambasador Skot radi najvrednije što bilo ko može da radi u cilju jačanja odnosa Srbije i SAD. Što se tiče pisanja štampe, smatramo da je za Srbiju i druge zemlje u tranziciji važno da imaju profesionalne slobodne i odgovorne medije koji tačno izveštavaju o onome što se dešava u zemlji“ rekao je Ji.\n„Kada izveštavanje daje lažnu sliku o tome ko su prijatelji Srbije, koje zemlje pomažu Srbiji ekonomski ili bezbednosno i kada su neke zemlje, uključujući SAD prikazane kao neprijatelji Srbije ili kao zemlje koje pokušavaju da potkopaju ono što radi Srbija, to naš posao čini mnogo težim“.\n„Trenutno je, prema Fridom hausu, okarakterisana kao slobodna, dok je pre godinu dana bila delimično slobodna. Znači, trend je pozitivan“, istakao je Ji.\n„Zato u tom domenu pružamo pomoć na planu vladavine zakona. Srbija napreduje, ali ima još toga da se uradi“, naveo je američki diplomata.\n„Ne očekujem veće promene u bližoj budućnosti u politici prema Srbiji ili zapadnom Balkanu. Naš interes u regionu je stabilinost i ekonomski prosperitet i to se neće promeniti. Već 20 godina znamo da ako se ne angažujemo i ne pomognemo ovom regionu mogu nastati problem“.\n„Ali glavna odgovornost je na samim zemljama regiona i mi računamo na njihovo rukovodstvo da preduzme neophodne reforme i ojača institucije“, zaključio je Ji.


Do Rumunije na dva autoputa | Autonomija\nDo Rumunije na dva autoputa\nVojvodina premrežena infrastrukturnim planovima Predsednik Pokrajinskog izvršnog veća dr Bojan Pajtić najav…\nVojvodina premrežena infrastrukturnim planovima\nPredsednik Pokrajinskog izvršnog veća dr Bojan Pajtić najavio je prekjuče projekat izgradnje poluautoputa kroz Vojvodinu od mesta Međa na granici s Rumunijom do Rume, odnosno autoputa Zagreb – Beograd, preko Zrenjanina i Novog Sada , kroz tunel preko Fruške gore, čime bi se omogućilo spajanje dva putna koridora – Koridora 10 kroz Srbiju i koridora 4 kroz Rumuniju, koji je od rumunsko-srpske granice udaljen 39 kilometara.\nIako za novi vojvođanski poluautoput postoji samo elaborat, za nekoliko saobraćajnica kroz Pokrajinu već su urađeni generalni projekti, po nalogu Ministarstva za infrastrukturu još u prošlom mandatu . Još ranije planirana je izgradnja banatske magistrale od graničnog prelaza Đala preko Čoke, Kikinde, Zrenjanina, Pančeva i Kovina prema Negotinu, zatim saobraćajnice od Novog Sada preko tunela ispod Fruške gore do Rume prema Šapcu i Loznici, te autoputa od Beograda do Banatskog Novog Sela u dužini od 42 kilometra, koji bi bio deo autoputa do Vršca, odnosno, granice s Rumunijom.\nOvaj putni pravac pripada mreži glavnih evropskih puteva i deo je putnog pravca E-70, koji se prostire od krajnjeg zapada Španije i ide preko Francuske, Italije, Hrvatske, Srbije i Rumunije do Varne u Bugarskoj i dalje od Samsuna u Turskoj obalom Crnog mora sve do Potija u Gruziji. Kako kaže Goran Šenica, odgovorni projektant beogradskog Instituta, u putnoj mreži Srbije ova deonica ima višestruki značaj, jer predstavlja glavnu putnu vezu Srbije i Rumunije. Predviđena je izgradnja potpuno novog autoputskog koridora, koji bi u svakom smeru imao po dve saobraćajne i jednu zaustavnu traku, a išao bi od Bubanj Potoka preko Leštana, između Starčeva i Pančeva do Banatskog Novog Sela i dalje prema Vršcu.\nUkoliko se ostane pri dosadašnjim planovima i gotovi projekti u koje je uloženo i vremena i novaca ne završe u ladicama, to znači da bi Srbija prihvatanjem i ovog predloga izgradnje nove saobraćajnice do Međe, koji je dobio podršku Nacionalnog saveta za infrastrukturu, u perspektivi imala dva autoputa od granice s Rumunijom do Temišvara: od Vršca i od Međe. Direktor Zavoda za projektovanje puteva Dragutina Kalezića izjavio je za naš list da je najviše vremena utrošeno na prikupljanje planske dokumentacije za prostor kojim put prolazi. Za izradu saobraćajnice kroz Frušku goru bilo je neophodno da se prikupi kompletna planska dokumentacija Novog Sada, generalni urbanistički plan, detaljni urbanistički plan, Prostorni plan Fruške gore, kao i generalni planovi Iriga, Rume, Šapca, Loznice.\nAh, ti investitori\nIzgradnja ove poprečne magistrale, koja ne isključuje izgradnju vertikale od Đale do Pančeva planirana je još u pregovorima s bivšom Republičkom vladom u okviru odštetnog zahteva za koncesiju Horgoš – Požega. Kako od te koncesije, očito, nema ništa, izgradnja koja se procenjuje na oko 270 miliona evra čekaće zainteresovane finansijere.


Aktivisti Saveza samostalnih sindikata Grada Subotice biće učesnici protestne šetnje, koja će biti organizovana za Praznik rada u Beogradu, najavio je predsednik Samostalnog sindikata Subotice, Milan Popović.\nPrvog maja Savez samostalnih sindikata Grada Subotice imaće i štand u blizini Ženskog štranda na Paliću, gde će aktivisti razgovarati sa radnicima, deliti flajere oko istorije manifestacije i u Subotici, te upućivati na rešavanje problema iz oblasti rada i jedinstveno sindikalno delovanje.\n—Najveći problem radnika danas u Srbiji, proistekao je iz nejednake raspodele bogatstva na globalnom nivou, te niske cene rada, koja nije dovoljna da obezbedi minimalnu egzistenciju. Tri osmice za koje su se radnici izborili pre više od jednog veka –više ne važe. Sada je ponovo nastupilo vreme da se radi po 13 i 14 sati, godišnji odmor se (ne)koristi, a cena rada je takva, da ljudi od nje ne mogu da žive. Smatramo da je neophodno urediti da cena rada bude takva da ljudi mogu od nje da obezbede sebi egzistenciju, istakao je Popović, ocenjujući da dok se to ne postigne, ne bi trebalo slaviti Praznik rada.\nOn je naglasio da Sindikat bi trebalo da se bori za pristojan nivo cene rada.\n—Sindikat Subotice je zahtevao da se najmanje duplira cena rada, u odnosu na sadašnji nivo, jer u zapadnim zemljama, recimo u Nemačkoj, bruto cena rada za sat iznosi 8,5 evra. Propaganda svetskog globalnog kapitala, koji ne može da skine postigntu cenu u tim zemljama, sada tvrdi da u istočnim zemljama cena ne može da bude veća, ali dokaz da nije tako je i Austrija, gde zaposleni, kako sam se lično uverio, rade podjednako ili još manje sati, a zarađuju i petostruko više, naveo je Popović.\nPredsednik samostalnog sindikata Subotice je ocenio da svetom vlada „monetarna magla”, što je izmišljena kategorija bez pokrića, ali u interesu svetskog globalnog kapitala.\nPopović je podsetio da u Subotici ima oko 37 000 zaposlenih, a da u Savezu samostalnih sindikata Grada Subotice ima 13 000 članova.


U Noći Istraživača 2018. godine, a povodom jubileja 120 godina od rođenja i 25 godina od smrti velike pesnikinje, uzorne učiteljice, plemenite i ponosne Desanke Maksimović, Univerzitetska biblioteka „Nikola Tesla“, Niš u saradnji sa Zadužbinom Desanke Maksimović iz Beograda predstaviće se izložbom koja nosi naziv: – OBEĆALA SI DA ĆEŠ BITI VEČNA – pesnička i ljudska misija Desanke Maksimović.\nIdeja najavljene izložbe je da, u godini jubileja, sve posetioce Noći Istraživača, podsetimo na život i delo naše istaknute književnice, da predstavljanjem izabranih originalnih dokumenata, fotografija, pisama, knjiga, sačuvanih rukopisa pesama, zvučnih i video zapisa, kombinujući tradicionalne medije i digitalne tehnologije, približimo detalje iz bogate zaostavštine Desanke Maksimović. Kao najvažnije, da spomenemo uzvišene poruke i osećanja koje je pesnikinja prenosila mlađim naraštajima i da istaknemo neprolazne vrednosti i ideje humanizma, dobrote, praštanja, ljubavi prema prirodi i životinjama, zavičaju, umetnosti i svemu što život čini lepšim, vedrijim i smislenijim; da govorimo o proleću i mladosti, o detinjstvu, bajkama i junaštvu, dostojanstvu i čovekoljublju...\nU svečanoj sali i prostoru na drugom spratu zgrade Univerzitetske biblioteke mladi istraživači moći će da posete centralnu izložbu dokumenata (fotografija, pisama, rukopisa) u originalu i u digitalnoj formi iz bogate zbirke Zadužbine Desanke Maksimović i pogledaju, za tu priliku, pripremljene video materijale.\nU velikoj čitaonoci biblioteke na prvom spratu biće predstavljena izložba knjiga autorke i prevodioca Desanke Maksimović, književnih kritika i publikacija o Desanki Maksimović, kao deo fonda Univerzitetske biblioteke „Nikola Tesla“ u Nišu. Zahvaljujući druženju sa bibliotekarima, svi posetioci će moći da saznaju više o knjigama, o bibliotekama i o načinu pretraživanja bibliotečkih fondova i fondova drugih kulturnih i naučnih ustanova u Srbiji u potrazi za informacijama i literaturom o životu i radu Desanke Maksimović ali i o dugim autorima i temama koje čine deo bogatog kulturnog naseleđa naše zemlje.


Odgovor na dopis trojice gradonačelnika: Novljanima podrška za mart kroz zarade u aprilu – Portal Herceg Novi\nOdgovor na dopis…\nOdgovor na dopis trojice gradonačelnika: Novljanima podrška za mart kroz zarade u aprilu\nMinistarstvo finansija i socijalnog staranja odgovorilo je dopisu koji su im 12. marta uputili predsjednici opština Budva, Herceg Novi i Tivat.\nU odgovoru stiglom Opšđtini Tivat između ostalog se navodi da će u Herceg Novom zbog primjene naredbi Ministarstva zdravlja u okviru Programa subvecionisanja zarada u prvom kvartalu 2021. Godine, odnosno 50% bruto minimalne zarade, biti realizovane u aprilu, kroz subvencije martovskih zarada.\nKako se navodi: „Vlada je odobrila subvencionisanje februarskih zarada zaposlenih na plaćenom odsustvu sa rada, po osnovu čuvanja djeteta mlađeg od 11 godina i zaposlenih na plaćenom odsustvu sa rada po osnovu čuvanja djeteta sa smetnjama u razvoju mlađeg od 18 godina, za zaposlene u opštinama Budva i Tivat. To je s obzirom na novonastale okolnosti, tj. naredbe Ministarstva zdravlja koje se odnose na zabranu rada vaspitno-obrazovnih ustanova u ovim opštinama. Intenzitet podrške je 50% iznosa subvencije koja je definisana Programom subvencionisanja zarada u I kvartalu 2021. godine, odnosno 50% bruto minimalne zarade.“\nŠto se tiče podrške zaposlenim u Opštini Herceg Novi, u odgovoru pojašnjavaju da u tom slučaju zbog perioda stupanja na snagu naredbi Ministarstva zdravlja, podrška će se realizovati u aprilu, kroz subvencionisanje martovskih zarada.\n„Svaka dodatna podrška biti predmet daljeg razmatranja Vlade.“ – zaključuje se u odgovoru Ministarstva finansija i socijalnog staranja.\nTags: Ministarstvo finansija i socijalnog staranjapodrškasubvencije


Promovisana Hronika sela Gostuše - juGmedia\nPromovisana Hronika sela Gostuše\nKomentari su isključeni na Promovisana Hronika sela Gostuše\nHronika jednog od najstarijih sela u pirotskoj opštini Gostuše, autora Borisava Nikolića, promovisana je sinoć u Čitaonici Narodne biblioteke u Pirotu. Delove iz knjige, čije je izdavač Narodna biblioteka, na promociji je čitao glumac Aleksandar Živković.\nNikolić je kazao da je knjiga o Gostuši rezultat njegove želje da pribeleži i sačuva od zaborava ionako oskudne ostatke prošlosti.\n„Preuzeo sam na sebe tešku, ali prihvatljivu borbu da koliko-toliko za dobrobit budućim pokolenjima, ostavim trag- hroniku sela, o vremenu, ljudima, životu, običajima i verovanjima“, kazao je autor ovog dela.\nRecenzent Vidoje Milenković je rekao da se na ovaj način Nikolić na najbolji način odužio zavičaju\n„Ova knjiga je najvredniji i trajni spomenik koji je on podigao rodnom selu. Posebno su zanimljiva zapažanja i sećanja ljudi i podaci o školi koja je počela sa radom još 1868. godine“, kazao je Milenković..\nLektor knjige Jovan Vasić rekao je da je autor ove hronike trajno sačuvao sve podatke o nekadašnjoj Gostuši dok je istraživač narodne kulture pirotskog kraja Dragoljub Zlatković kazao da je Nikolić kazivanja meštana autenticcno pretočio u knjigu.\nUrednik knjige Momčilo Antić pohvalio je njenu bogatu gradju i istakao je da je kulturno nasleđe pirotskog kraja bogatije za još jednu „dobru, živopisnu i romansiranu knjigu o selu“.\nRaspust nemaju samo leskovački đaci\nJug Srbije okovan ledom, putevi kao staklo\nCarinici i špediteri u Leskovcu deset godina bez vodovodne mreže i kanalizacije\nUprava carine u Leskovcu, kroz koju dnevno prođe preko sto kamiona, svi špediteri koji se nalaze u istoj zgradi, ali i ispostava Srbijašuma, celu deceniju…